Jeremić: O članstvu Srbije u EU izjašnjavaće se sledeća generacija političara - Dijalog.net\nNaslovna Politika Jeremić: O članstvu Srbije u EU izjašnjavaće se sledeća generacija političara\nBeograd, 01. avgust 2018. – Predsednik Narodne stranke Vuk Jeremić izjavio je da će Savez za Srbiju biti formiran početkom septembra a da će prvi veliki izazov sa kojim će se suočiti biti Kosovo, jer se kako je rekao, naprednjačka vlast sprema da potpiše katastrofalan sporazum koji bi Prištini omogućio članstvo u UN.\nOsnivači opozicionog "Saveza za Srbiju" su u Šabačkom pozorištu u razgovoru s građanima predstavili 30 tačaka svog programa.\n"Da stvar bude gora, na stolu je razmena teritorija, odnosno precrtavanje granica, po kojoj bi Preševska dolina pripala samoproglašenom 'Kosovu' koje bi uz to i postalo član UN. Ne postoji država koja je u miru spremna da menja svoju granicu. To je veoma opasan presedan, jer bi sutra neko mogao da traži neku drugu promenu granice na primer u Sandžaku, ili ko zna već gde", rekao je Jeremić televiziji N1.\nOn je ocenio da "niko normalan" ne bi pregovarao o konačnom statusu pokrajine pre rešavanja pitanja srpske privatne i državne imovine na Kosovu i Metohiji, vredne desetine milijardi evra, ili garancije za zaštitu srpskog kulturnog nasleđa, kao i da bi "samo nekompetentna budala ili neko ko ima loše namere" vodio pregovore tako da mu polazne osnove ne budu Rezolucija 1244 i Ustav Srbije.\nPredsednik Narodne stranke je ponovio poziv predsedniku Srbije i Srpske napredne stranke Aleksandru Vučiću na televizijski duel i optužio ga da "neprekidno iznosi dve apsolutne laži" o Kosovu.\n"Prva je laž da je savetodavno mišljenje Međunarodnog suda pravde bilo nepovoljno za Srbiju. To mišljenje je podvuklo centralno mesto Rezolucije 1244 i ključnu ulogu Saveta bezbednosti UN u odlučivanju o eventualnoj državnosti 'Kosova' nakon jednostranog proglašenja nezavisnosti", rekao je Jeremić.\nGovoreći o Savezu za Srbiju, Jeremić je kazao da je reč o političkom udruživanju na osnovu programa od 30 tačaka, čije je sprovođenje kako je ocenio, "neophodno da bi Srbija postala normalna demokratska država, uređena po evropskim standardima, a ne savez protiv Vučića niti savez za preuzimanje nečije fotelje".\nPredsednik Narodne stranke je izrazio nadu da će u Savez za Srbiju ući sve stranke i pokreti "prave opozicije", i istakao da su dobrodošli svi koji se obavežu da neće sarađivati sa naprednjačkom vlašću na bilo kom nivou i da će poštovati program Saveza.\n"Mi se snažno zalažemo za uređenje Srbije po modelu modernih evropskih društava. Ali izjašnjavati se sada o članstvu Srbije u EU nije bitno drugačije od izjašnjavanja o tome da li bi Srbija trebalo da lansira satelit u vasionu, jer će i to pitanje jednom doći na dnevni red, a satelit je skup, pa bi trebalo odlučiti da li da se upuštamo u taj poduhvat ili ne", rekao je Jeremić.\nOn je najavio prvi razgovor osnivača Saveza za Srbiju sa građanima i da će tokom avgusta opozicioni blok održati tribine u više gradova Srbije.\nPredhodno Probijen rok za EU direktivu o sajber bezbednosti\nSledeće U Šapcu građanima predstavljeno 30 tačaka programa “Saveza za Srbiju”\nTop Tags mladi Pravosuđe Politika Evropska komisija vladavina prava Vlada Republike Srbije evropske integracije Civilno društvo OCD mediji lokalna samouprava konkurs Srbija i Evropska unija Društvo Evropska unija


Ponovno povlačenje spornog konkursa od strane Ministarstva\nPraćenje medijskog izveštavanja o nasilju prema ženama, prenošenje iskustava, isticanje primera dobre prakse, stvaranje baze relevantnih sagovornica i sagovornika, bile su neke od teme o kojima se razgovoralo na prvom sastanku grupe Novinarke protiv nasilja prema ženama, održanom 24. novembra. Jedna od članica grupe je i predstavnica Autonomnog ženskog centra, Sanja Pavlović.\nPonovne nedoslednosti u konkursu za pružanje usluge SOS telefona\nAŽC u spotu Marka Luisa\nU spotu Marka Luisa za pesmu Cveće Cafnalo, koji govori o ženi koja je preživela silovanje, pojavljuje se broj SOS telefona Autonomnog ženskog centra sa porukom "Podrška postoji - potraži je".\nPredstavnice Mreže „Žene protiv nasilja“ i Autonomnog ženskog centra prisustvovale su 19. konferenciji Evropske mreže protiv nasilja nad ženama pod nazivom „Od kontraefekata do delotvornog odgovora: zajedno za zaštitu žena i devojčica od svih vidova nasilja“. Konferencija je organizovana u saradnji sa nevladinom organizacijom „Nok a Nokert Egyutt“ (Žene za žene zajedno) iz Mađarske.\nJačanje kaznenopravnih institucija i vladavine prava u centralnoj i istočnoj Evropi\nU periodu od 24. do 26. oktobra 2017. godine predstavnica Autonomnog ženskog centra, Dijana Malbaša, učestvovala je na seminaru „Jačanje kaznenopravnih institucija i vladavine prava u centralnoj i istočnoj Evropi“ u Dubrovniku, organizovanom od strane Regionalne kancelarije Ministarstva pravde SAD.\nprEUgovor koalicija: Na 179 pitanja dobili smo 0 odgovora\nIZVEŠTAJ: Da li Srbija korača ka ispunjenju uslova u poglavljima 23 i 24?\nKoalicija prEUgovor predstavila je najnoviji, deveti po redu, izveštaj o napretku Srbije u sprovođenju politika u oblasti pravosuđa i osnovnih prava (Poglavlje 23) i pravde, slobode i bezbednosti (Poglavlje 24).


Banja Luka: Danas se otvara rekonstruisani centar za zaštitu mentalnog zdravlja ”Dolac” – mojKontakt portal – Radio Televizija Kontakt\nSvečano otvorenje rekonstruiranog centra za zaštitu mentalnog zdravlja „Dolac“ i Udruženja „Zajedno“, čija adaptacija je koštala 178 000 KM biće upriličeno danas u Banja Luci.\nRekonstrukciju, adaptaciju i opremanje centara i udruženja za mentalno zdravlje u zajednicama koje su pogođene poplavama u maju 2014. godine, Projekt mentalnog zdravlja u BiH proveo je s ciljem osiguravanja usluga u oblasti mentalnog zdravlja stanovništvu plavnih područja.\nSanacijom ovih centara omogućeno je bolje radno okruženje profesionalcima u mentalnom zdravlju i unaprijeđena kvaliteta usluga mentalnog zdravlja.\nVrijednost projekta rekonstrukcije i obnove Centra za zaštitu mentalnog zdravlja „Dolac“ Banja Luka iznosi 110.777 KM a Udruženja „Zajedno“ 68.945 KM.\nKako je iz Asocijacije XY najavljeno, ceremoniji otvorenja će prisustvovati Dragan Bogdanić, ministar zdravlja i socijalne zaštite u Vladi Republike Srpske, Joseph Guntern, direktor za saradnju Ambasade Švajcarske u BiH, i Emina Osmanagić, direktorica Asocijacije XY.\nCentar se otvara u okviru Projekta mentalnog zdravlja u BiH, koji podržava Vlada Švajcarske a implementira Asocijacija XY u partnerstvu sa Ministarstvom zdravlja i socijalne zaštite Republike Srpske i Federalnim ministarstvom zdravstva.


Znak zabrane saobraćaja u oba smera na Savskom nasipu, više puta rušen od strane NN lica\nZahvaljujući drugarima iz Marke Žvake ovaj put imamo i video sa protesta! Bilo nas je preko 500, a posebno se zahvaljujemo građanima iz blokova, koji su nas sačekali na samoj rampi, bilo peške ili na biciklu!\nOva Kritična masa je kontinuitet protesta od jeseni prošle godine (2015) , kada smo dva puta išli na Savski nasip, tražeći da se poštuje zabrana prolaska motornih vozila preko njega.\nTada smo krenuli sa administrativnom borbom, i na žalost moramo da konstatujemo da smo naišli na veliki otpor od strane institucija. Prvo je Sekretarijat za saobraćaj grada Beograda pokušavao da negira da znak zabrane saobraćaja u oba smera uopšte treba da bude na Savskom nasipu, insistirajući na tome da isti nije u katastru saobraćajne signalizacije Beograd puta. Nakon nekoliko žalbi Saobraćajnoj inspekciji i desetina telefonskih poziva, ipak je na osnovu rešenja saobraćajne inspekcije znak zabrane saobraćaja konačno postavljen na Savskom nasipu u decembru 2015.godine.\nMoramo da napomenemo da se sve to vreme Sekretarijat za saobraćaj ignorisao činjenicu da je na Savskom nasipu trasirana Savska biciklistička ruta 2014 godine. U pitanju je biciklistička ruta od novobeogradskih blokova do Bojčinske šume, a otprilike 7. 5 km ove rute ide direktno preko asfaltiranog nasipa.\nIzradu projekta je finansirao UNDP Srbija, a projekat izveo CEP (Centar za planiranje urbanog razvoja). Pomenuti Sekretarijat za saobraćaj se pozitivno izjasnio o trasiranju rute, kao i JVP "Beograd vode".\nSignalizacija Savske rute\nMeđutim, na naše zahteve da se od zabrane saobraćaja izuzmu biciklisti nadležni iz Sekretarijata za saobraćaj su ostali gluvi. Na pozive su nam odgovarali drsko, prebacujući odgovornost na projektante i JVP Beograd vode i upućujući nas da se obratimo njima?\nSekretarijat za (motorni) saobraćaj?\nMoramo da priznamo da smo ovakvim "maćehinskim" odnosom bili zatečeni, jer umesto da nadležni iz Sekretarijata za saobraćaj lično pozovu JPV" Beograd vode" i dogovore i izuzeće zabrane za bicikliste na saobraćajnom znaku, a prema potpisanim dokumentima iz 2014. godine, oni su "loptu" prebacili nevladinom sektoru. Podsećamo da saobraćajne znakove na nasip postavlja preduzeće Beograd put, a po nalogu Sekretarijata za saobraćaj.\nU pomenutim dokumentima se može videti i da je signalizacija Savske rute na nasipu postavljena od strane Beograd puta 2014 godine. Međutim, nakon rušenja jednog od tih saobraćajnih znakova (znak "pazi na bicikliste") na samom početku nasipa, ispostavilo se da isti "nikom nije predat na održavanje".\nZdravom logikom, svako bi očekivao da je ova signalizacija uključena u održavanje od strane Beograd puta, jer je potpuno nelogično da se JVP Beograd vode bave istom kao vodoprivredno preduzeće. Međutim, gradski Sekretarijat za saobraćaj i ovde je rešio da se pravi nevešt, dajući nam odgovore da je znakove "postavio CEP (Centar za planiranje urbanog razvoja)", iako dokumenti kažu drugačije.\nNa kraju, moramo da se zapitamo koji su razlozi za ovakvo ponašanje gradskog sekretara za saobraćaj Dušana Rafailovića? Možemo samo da nagađamo da li je u pitanju izbegavanje konflikta sa moćnim "vikendašima" sa Savskog nasipa, izbegavanje troška postavljanja nove signalizacije ili nešto treće.\nRezultat ove izvrnute logike je da devastiranim Savskim nasipom i danas prolaze privatni automobili, iako im je Zakonom o vodama (član. 133) a i saobraćanim znakom to zabranjeno! Kruna nasipa je vidljivo oštećena, a asfalt ispucao i ulegnut po pola metra.\nRampa na nasipu koja bi trebalo da spreči saobraćaj je podignuta, čuvar u kućici pored propušta sva vozila. Sekretarijat za inspekcijski nadzor (vodna inspekcija) se još nije izjasnila o našem upitu za razlog zbog koga je rampa otključana.\nSaobraćajna policija se retko ili uopšte ne odaziva na pozive biciklista da se Savskim nasipom odvija nelegalni saobraćaj. Ukoliko se i pojave na terenu, napišu nekoliko kazni i odu, dok nasipom dnevno prođe i do 1000 vozila.\nZašto je Savski nasip bitan\nUkoliko biciklisti i građani propuste šansu da se izbore sa nelegalnim uzurpatorima javnog dobra, teško da ćemo uspeti da dobijemo druge bitke. Ako situaciji gde je zakon na našoj strani i gde imamo legalno trasiranu biciklističku rutu koja je u skladu sa Generalnim urbanističkim planom za 2021 godinu mi ne možemo da vozimo nasipom od motornih vozila koja su tu nelegalno, teško da se može očekivati da ćemo uspeti da dobijemo neke druge bitke, kao što je širenje mreže biciklističkih staza u starom delu grada, usporavanje saobraćaja ili preispitivanje prioriteta u saobraćajnoj politici.\nTakođe, ovo bi za građane Novog Beograda značilo 8 kilometara biciklističke staze gde bi mogli da voze bicikli i džogiraju potpuno neometani od strane motornih vozila, uživajući u prirodi.\nZbog svega ovoga, moramo da dokažemo da smo uporni, i da ne odustaemo lako. Sistem očigledno nije sposoban da sam sebe koriguje i da poštuje zakone koje je sam doneo i zaštiti slabije. Iz tog razloga, bitka za Savski nasip se mora dobiti, inače su sve ostale bitke besmislene


Žetva suncokreta za desetak dana, još se ne zna otkupna cena - Ekonomija - Dnevni list Danas\nPočetna » Vesti » Ekonomija » Žetva suncokreta za desetak dana, još se ne zna otkupna cena\nŽetva suncokreta započeće za desetak dana, a proizvođači će rod predavati otkupljivačima na osnovu ugovora bez cene (blanko) koja će se znati tek za mesec do dva dana, rekao je danas predsednik Upravnog odbora udruženja „Pančevački ratari“ Jovan Negovan.\nOn je za Betu rekao da se očekuje da prosečan prinos na njivama gde nije bilo grada bude oko 3,5 tona po hektaru i da bi „bila katastrofa da suncokret zahvati nevreme koje se najavljuje“.\n„Kada predamo suncokret, jer nemamo mogućnosti da tolike količine lagerujemo kod kuće, cena se ne zna nego su nam ugovori blanko jer otkupljivači čekaju da vide kako će se suncokret plaćati na svetskom tržištu kada se završi žetva u Ukrajini i Rusiji koji su najveći proizvođači te uljarice“, rekao je Negovan.\nOtkupljivači, a najveći su Dijamant, Sojaprotein i Viktorija, prema rečima Negovana su 2012. godine platili suncokret 55 dinara po kilogramu, a 2013. godine cena je pala na 24 dinara i od tada se kreće od 30 do 32 dinara bez poreza na dodatu vrednost (PDV), što „ne pokriva ni direktne materijalne troškove“.\n„Osećamo se kao u koncentracionom logoru jer radimo neprestano, a nikakve koristi od toga, pa se svake godine neko domaćinstvo ugasi i ode u inostranstvo“, rekao je Negovan i dodao da će i njegov unuk koji je diplomirao na višoj ekonomskoj školi napustiti imanje i otići u Italiju da se obuči za kuvara.\nDržava, prema njegovim rečima, tvrdi da se otkupljivači ne dogovaraju oko cene suncokreta i da nema monopola, a „svi znaju da to nije tačno“.\n„Otkupljivači su ukinuli slobodno tržište, a dokaz je da će, po dogovoru, svi ponuditi istu, minimalnu cenu“, rekao je Negovan.\nPredsednik Upravnog odbora Nezavisne asocijacije poljoprivrednika Srbije Jovica Jakšić rekao je da su poljoprivrednici nezadovoljni što otkupljivači preuzimaju suncokret bez otkupne cene, a posle mesec-dva dana ponude „navodno akontnu (početnu), pa kasnije podignu simbolično za dinar-dva, zbog čega predlažu protest“.


Srbija će preduzeti mere za manje soli u hrani – Eklinika.rs\n„Strategija podrazumeva različite korake – od edukacije stanovništva do mera koje uključuju smanjenje sadržaja soli u industrijski proizvedenim namirnicama“, izjavila je Gudelj Tanjugu i podsetila da je akcija planirana u skladu s preporukama Svetske zdravstvene organizacije (SZO) koja već decenijama rukovodi ovom globalnom kampanjom.\n„Zakonska regulativa, uz redovnu inspekcijsku kontrolu, obavezaće proizvođače da koriste manje količine soli“, rekla je Gudelj Rakić. Ona je objasnila da se preterana upotreba soli povezuje sa pojavom arterijske hipertenzije (povišenog krvnog pritiska) koja je bolest sama po sebi, ali i jedan od najznačajnijih faktora rizika za nastanak brojnih hroničnih nezaraznih bolesti, među kojima su infarkt, šlog, šećerna bolest, gojaznost, maligne bolesti.\nGovoreći o tome koliko je, sa druge strane, so važna za organizam, pri čemu se najčešće misli na kuhinjsku so (natrijum hlorid), Gudelj Rakić je podsetila da se njeni sastojci – natrijum i hlor, prirodno nalaze u mnogim vrstama hrane koje svakodnevno konzumiramo i da je natrijum važan za brojne funkcije ćelija, pre svega, za održavanje tzv. osmotske ravnoteže, za funkciju ćelija nervnog i mišićnog tkiva, kao i srca.\nProfesor Žoao Breda iz Regionalne kancelarije SZO za Evropu izjavio je ranije Tanjugu da je u većini evropskih zemalja hleb vrlo bitna namirnica i da ako se u njemu redukuje količina soli, ukupan unos može da se smanji za 10 do 15 procenata, a da ljudi to i ne primete.\nProfesor je u decembru bio gost Beograda, kao učesnik radionice o strategijama za smanjivanje preterane upotrebe soli, a u tu su radionicu bili pozvani predstavnici industrije mleka, mesa, brašna i pekarskih proizvoda, začina, jer je jedan od ciljeva bio da se prehrambenim proizvođačima daju smernice o količini soli koju treba da koriste.\nOdziv proizvođača je, međutim, bio slab, primetila je Gudelj Rakić, dodajući da su pozitivni primeri zemalja, poput Velike Britanije, Austrije i Bugarske, koje su uspešno sprovele kampanju za smanjivanje viška soli u industrijski proizvedenim namirnicama.


Poseta predsednika Republike Palau |\nHome / Ekologija / Poseta predsednika Republike Palau\n20. Januara 2019. AdminLeave a Comment on Poseta predsednika Republike Palau\nMinistar zaštite životne sredine Goran Trivan sastao se sa predsednikom Republike Palau Tomijem Esangom Remengesom, koji boravi u zvaničnoj poseti Republici Srbiji.\nMinistar Goran Trivan ukazao je da opredeljenje Palaua prema zaštiti životne sredine i impresivni rezultati u zaštiti prirode sa stavljanjem pod zaštitu 80 posto teritorije, predstavljaju dodatni podsticaj uspostavljanju i razvoju saradnje dve zemlje u oblasti zaštite životne sredine. „Srbija i Palau, kao dve zemlje koje su ratifikovale Pariski sporazum o klimatskim promenama i koje su opredeljene njegovoj punoj primeni, ali i podjednako usmerene ka održivom razvoju, mogu ostvariti plodonosnu saradnjui u budućnosti uspešno razmenjivati iskustva i znanja u ovoj oblasti“, rekao je Trivan.\nPredsednik Tomi Esang Remenges je rekao da je Palau, koji jeposlednjih godina izložen razornoj sili tajfuna, veoma ugrožen posledicama klimatskih promena, i zato duboko zainteresovan za jačanje globalne borbe protiv klimatskih promena i međunarodne saradnje na polju zaštite životne sredine. On je naglasio da je Palau prepoznao napredak Srbije i politiku Ministarstva zaštite životne sredine RS naročito u oblasti upravljanja čvrstim otpadom, koji inače predstavlja veliki problem u ovoj zemlji.


[BSF] Tomić: Dijalog je trebalo da započnu obični ljudi - European Western Balkans\nNikola Tomić; Foto: Tanjug / Dimitrije Goll\nBEOGRAD – Dijalog o Kosovu i Metohiji morali su da započnu običnih ljudi, pa tek onda političke administracije u Beogradu i Prištini, kazao je Tanjugu Nikola Tomić danas na Beogradskom bezbednosnom forumu.\nTomić, koji je istraživač i predavač na Univerzitetu u Dablinu, ocenjuje da je Evropska unija nezadovoljna delovanjem Euleksa na Kosovu i Metohiji.\n“EU je pokušala da organizuje diplomatski dijalog Srba i Albanaca o razrešenju problema na Kosovu i Metohiji. Političari i činovnici ne zastupaju često interese običnih ljudi. Dijalog o Kosovu i Metohiji morali su da započnu običnih ljudi, pa tek onda da ide ka političkim administracijama u Beogradu i Prištini”, kazao je Tomić.\nOn je naglasio da Evropska unija ima “gustu” birokratiju koja je često sprečava da dones efikasne i odluke.\n“Ljudi van EU često misle o toj zajednici da je snažna i organizovana kao Nemačka ili Francuska, ali to nije tako. EU što pre mora da menja okolnosti u kojima donosi odluke kako bi taj proces učinila efikasnijim”, uveren je Tomić.\nBeogradski bezbednosni forumDijalog Beograda i PrištineEUKosovoNikola TomićSrbija


Moguća proizvodnja elektromobila u Srpskoj?\nčetvrtak, 05 jul 2012 20:35\nU Banjaluci je danas predstavljen prototip automobila na električni pogon tipa "stritskuter", čija bi proizvodnja mogla da počne u Republici Srpskoj ukoliko se u domaćim kompanijama ispune sve tehničke pretpostavke.\nAutomobil ima obim rada od 100 do 150 kilometara sa jednim punjenjem, što je izuzetno rentabilno vozilo, a proizvodiće se za unapred poznatog kupca, jer je njemački patentaš automobila već obezbijedio tržište.\nCijena automobila će se na domaćem tržištu kretati oko 20.000 KM.\nMinistar industrije, energetike i rudarstva Željko Kovačević rekao je da će Vlada i resorno ministarstvo pružiti kompletnu podršku ukoliko se ukaže prilika za proizvodnju ovog vozila.\nOn je izrazio optimizam da će kompanije iz RS uspjeti da dobiju mogućnost za proizvodnju elektromobila, jer su ušle u najuži krug pregovaranja.\nMinistar nauke i tehnologije Jasmin Komić izrazio je uvjerenje da će pokretanjem ovog projekta biti ostvareni uslovi za prateći naučno-istraživački rad.\n"Uvjereni samo da će doći do proizvodnje elektromobila u Banjaluci i da ćemo time dobiti posao koji će obezbijediti ono što iniciramo našim strateškim opredeljenjem za uvođenje inovacionog sistema, što podrazumijeva saradnju poslovne i akademske zajednice koju katalizira Vlada", poručio je Komić.\nStručni konsultant kompanije "Novi Jelšingrad" Dragan Vučetić rekao je da će se u toku ove godine znati da li će se automobil proizvoditi u RS i da je cilj preduzeća iz Srpske da imaju proizvodnju više od 50 odsto dijelova.\nOn je dodao da će jedan od prvih kupaca elektromobila biti njemačka pošta, koja je sklopila ugovor za 20.000 vozila i da se, ukoliko na domaćem tržištu bude vladalo interesovanje, kapacitet proizvodnje može podići.\nPrema njegovim riječima, RS je u finalnoj utrci za dobijanje licence za proizvodnju vozila, a sledeća faza razgovora biće krajem avgusta i početkom septembra.\n"U prvoj fazi 2014. godine proizvodi se 300 automobila nulte serije, da bi korak po korak proizvodnja došla na oko 25 000 automobila godišnje", poručio je Vučetić.\n(Agencije, foto: Novosti)


Gde je Srbija na novom putu svile - Izazov\nGde je Srbija na novom putu svile\nRadio-televizija Srbije 1. januara 2016. 12:00\nPriča o putu svile stigla je sa Markom Polom i njegovim putovanjima. Ideju o novom putu svile prvi put je 2013. pomenuo Si Đinping, predsednik Kine i od tada je svet fasciniran pričom o najvećem ekonomskom koridoru na svetu.\nLidija Obradović, novinar Kineskog međunarodnog radija rekla je za RTS da će se vrlo brzo videti koliko je taj projekat važan i lično mislim da će obeležiti 21. vek.\n"Iako se uglavnom govori o ekonomskom putu svile, ni drevni put svile nije bio samo ekonomski put svile – bila je razmena kultura i informacija i naroda i međuljudskih kontakata, tako da će tako biti i ovoga puta", rekla je Obradovićeva.\nDrevni put svile uvećao je povećao obim trgovine tada poznatog sveta, ali je doneo i više od trgovine – razmenu znanja, učenja, otkrića i kulture.\nGovoreći o tome šta će civilizaciji ostaviti novi put svile, Obradovićeva kaže da vrednost novog puta svile vidi u istim onim trendovima koji su postojali i u drevnom putu svile a to je da se bolje upoznamo.\n"Mi ćemo dobro poslovati ako se dobro upoznamo, ako možemo da malo koračamo tuđim cipelama, onda nema problema da napravimo dobru poslovnu saradnju", kaže novinarka kineskog radija.\nVeliki skup pod nazivom "Srbija na novom putu svile", biće održan u Beogradu 18. januara. "Iako smo Kina i mi decenijski prijatelji i strateški partneri, iako je Kina u našim srcima i mi smo u kineskim srcima mislim da se dovoljno ne poznajemo", rekla je Obradovićeva, dodajući da su njenu ideju o novom forumu na kome bi se pričalo o Kini iz raznih uglova prihvatile kolege iz NIN-a i PKS.\nPrema njenim rečima, na forumu će se razgovarati o politici, ekonomiji, kulturi i o tome kako da se bolje upoznamo i prepoznamo neke simbole, jer kako kaže, svaka kultura se sastoji od simbola.\nKaže da su Kinezi skromni ljudi koji nikada ne prave velike planove o kojima mnogo pričaju ili govore o velikim ciljevima. Oni idu korak po korak i imaju filozofiju da je u malom veliko.\n"Kinezi imaju jedan idiom ili poslovicu, koja je slika duha tog naroda – sve je spremno osim istočnog vetra – pripremi sve što treba i sačekaj pogodan trenutak da kreneš u akciju i onda izgleda da sve ide glatko i bez problema ali nije tako jer sve traži veliku pripremu", objasnila je Obradovićeva.\nKako dostići cilj zemlje da, prema rečima Si Đipinga, do 2020. bruto domaći proizvod bude dvostruko povećan?\nGledajući o novom modelu rasta, zdravom rastu, Obradovićeva kaže da iz kineske vizure to znači da su putevi otvaranja sve širi i mnogobrojniji i da reforme zaista funkcionišu. Rekla je da su krenule reforme i u vojsci i reforme i smislu informativnog otvaranja ka svetu.\n"Pre mesec dana bio je samit Briksa, ticao se medija, Rusija i Kina će praviti zajedničku novinsku agenciju i cela prošla godina što se Kine tiče bila je godina komunikacija, brojnih sastanaka, putovanja, susreta na raznim nivoima i to mora doneti rezultat", kaže Obradovićeva.\nŠto se ekonomije tiče, težište se stavlja na mala i srednja preduzeća i poslednja statistika bavila se mladim preduzetnicima između 25 i 35 godina – da bi se videlo ko su ti ljudi kako rade. Ispostavilo se da su to uglavnom mladi ljudio koji vode porodična preduzeća i 53 odsto su žene.\n"Svako ima pravo na bolji život", rekao je predsednik Kine pre svega misleći na najsiromašnije. U Kini 70 miliona ljudi živi u siromaštvu, posebno u ruralnim sredinama.\nKako kaže, put svile nije samo okrenut spoljnjem svetu i nije uvek tako gladak ali gledajući rutu puta svile – ona prolazi kroz nerazvijene krajeve i cilj je da se infrastrukturnim projektima njima pomogne.\nInače, Kina je zemlja ogromna i Kina nikada ne krije ni svoje uspehe ni svoje slabosti ni ono što želi da promeni to je jedan potpuno otovren narod koji ne može da se ne voli, rekla je Obradovićeva.\nU Kini je ukinuta politika jednog deteta započeta još pre 36 godin, a cilj promene je usporavanje starenja populacije.\n"Ustanovljeno je da neće biti dovoljno radne snage pa je trebalo nešto da se uradi. U Kini se dosta osluškuje glas sa ulice, glas javnosti, spojilo se lepo i korisno", kaže Obradovićeva.\nGovoreći o političkom planu, Obradovićeva je rekla da Kina nastavlja ekstenzivnu diplomatsku aktivnost.\nKinezi će u februaru izaći iz godine koze koja simboliše susrete, razgovore u godinu majmuna. Obradovićeva je rekla da to za kineskog čoveka znači da teba dosta da se radi.\nMali: Grdajani poslali više od 65.000 koverata u nagradnoj igri Uzmi…


Trebinje domaćin sajma zapošljavanja | Trebinje Danas\nTrebinje će 21. aprila biti domaćin sajma zapošljavanja, koji organizuje regionalna Filijala Trebinje Zavoda za zapošljavanje Republike Srpske.\nTrebinjski će biti prvi od tri sajma, koja su akcionim planom zapošljavanja Vlade RS predviđena ove godine u Republici Srpskoj, a na učešće pozvani su nezaposleni sa evidencije filijale, te poslodavci iz Hercegovine i Crne Gore, koji će im u direktnom susretu ponuditi slobodna radna mjesta.\nDirektor regionalne filijale Zavoda za zapošljavanje Dragan Popović za Radio Trebinjekaže da pozitivna iskustva sa prethodnog trebinjskog sajma, održanog još 2011. godine, daju nadu da će se i na ovogodišnjem mnogima bez posla „posrećiti“ da nađu svog poslodavca.\n„Otvoren je poziv za sva nezaposlena lica sa nivoa filijale, pozvali smo i poslodavce sa područja naše regije, ali i posladavce iz Crne Gore, prvenstveno mislim na hotelijere, zatim predstavnike biroa iz Herceg Novog, Nikšića, Bara iz Podgorice, te druge goste. Želimo da okupimo na jednom mjestu sve nezaposlene i poslodavce koji će im ponuditi slobodna radna mjesta i da stvorimo jednu zaista pozitivnu klimu za zapošljavanje“, ističe Popović.\nMjesto održavanja sajma, dodaje on, zavisiće od vremenskih uslova, a namjera je da bude na otvorenom ako organizaciju posluži vrijeme. U Trebinju 2.990 osoba aktivno traži posao\nUkupna ponuda aktivne radne snage na evidenciji regionalne filijale – koja obuhvata sedam hercegovačkih opština, te Foču i Kalinovik – broji 12.719 nezaposlenih lica, što je za 3,7 % manje nego u prošloj godini, kaže Popović.\nNa evidenciji Biroa Trebinje je 2.990 osoba koje aktivno traže posao – a taj broj, dodaje on, približan je prošlogodišnjem.\n„Što se tiče Biroa Trebinja, najviše nezaposlenih lica je za srednjom stručnom spremom i to 1.062, kvalifikovanih radnika je 951, a sa visokom stručnom spremom 507 osoba. Prema starosnoj strukturi, u Trebinju je najviše nezaposlenih između 30 i 35 godina – i njih je 400, između 35 i 40 je 358, između 40 i 45 godina ima 365, a između 45 i 50 godina 362nezaposlena, dok je 771 lice starije od 50 godina“, kaže Popović za Radio Trebinje.\nPopović podsjeća da je Zavod za zapošljavanje Republike Srpske raspisao i javni poziv za šest projekata zapošljavanja i samozapošljavanja, a na bespovratna sredstva ukupne vrijednosti 10,7 miliona KM nezaposleni sa evidencije zavoda i poslodavci moći će da apliciraju do 19. aprila.


Građani ne moraju da primaju stranačke aktiviste - KruševacGrad\n– Građani nemaju nikakvu obavezu da stranačke aktiviste primaju u svoj dom i odgovaraju na njihova pitanja, već to zavisi isključivo od njihove volje – poručio je danas Poverenik za informacije od javnog značaja i zaštitu podataka o ličnosti.\nZabrinutost građana posebno je izražena u pogledu mogućnosti da stranački aktivisti, sprovodeći kampanju “od vrata do vrata”, ali i kroz elektronsku komunikaciju, zloupotrebljavaju različite lične podatke, navodi se u saopštenju. Njemu se kako kaže obraćaju građani koji u posetama stranačkih aktivista vide kršenje privatnosti.\nPoverenik podseća da svakodnevno, u granicama svojih ovlašćenja i raspoloživih resursa, preduzima mere radi zaštite podataka o ličnosti.\nKada je reč o konkretnom povodu vezanom za izborne aktivnosti, Poverenik podseća da je više puta upozoravao i nadležne i javnost da razne aktivnosti političkih stranaka mnogi građani doživljavaju kao uznemiravanje i ugrožavanje privatnosti.\nNotorna je činjenica, međutim, da Poverenik nema nikakve mogućnosti da bilo koga spreči u neželjenoj poseti stanovima građana.\nPoverenik je javno više puta ukazivao da je indikativno to da su građani, bar na papiru, nizom odredbi o zaštiti potrošača, u više zakona “štićeni” od neželjenih poseta trgovaca, posrednika, pružalaca usluga, ali da nema zakonskih odredbi koje bi ih štitile od sličnih uznemiravanja od strane stranačkih aktivista.\nPoverenik je upozoravao da je to pitanje vredno pažnje nadležnih, i da bi oni morali da ocene da li za održavanje ovakve razlike postoje opravdanja, navodi se u saopštenju.\nŠto se tiče sumnji da stranački aktivisti koriste zvanične biračke spiskove, ili druge lične podatke koji ne bi smeli da im budu dostupni, Poverenik je više puta naglašavao da je to krivično delo za čiji najteži oblik, kada ga izvrši službeno lice, je zaprećena kazna zatvora do tri godine.\nPoverenik niti je nadležan, niti ima mogućnosti da sprovodi kriminalističke istrage, a otkrivanje i gonjenje učinilaca krivičnih dela je posao drugih državnih organa, koji za to postoje.\n24. marta 2017. u 22:17\nNe razumem ovog politikanta,pa ja ne vidim da je iko od stranackih aktivista ikada trazio da udje u kucu nekome.Neka radi svoj posao poverenika umesto sto se bavi anti-SNS politikom.\n1 thought on “Građani ne moraju da primaju stranačke aktiviste”\n11.06.2021 1 531\n16.03.2021 0 658\n21. oktobra 2021., 08:00


Radojko Janić – EY Preduzetnik godine za 2016. godinu - Nira Press\nPočetna » Radojko Janić – EY Preduzetnik godine za 2016. godinu\nRadojko Janić, vlasnik kompanije Radijator – Inženjering, dobitnik je prestižnog priznanja EY Preduzetnik godineTM koje međunarodna revizorsko – konsultantska kompanija EY (Ernst&Young) dodeljuje jubilarni, peti put.\nRadojko Janić, Željko Sertić i Ivan Rakić\nNagradu su mu uručili direktor Razvojne Agencije Srbije, Željko Sertić i Ivan Rakić, rukovodeći partner kompanije EY za Srbiju, Crnu Goru i Bosnu i Hercegovinu, 23. februara.\nPored glavne nagrade, priznanja su uručena prof. dr Snežani i Urošu Đorđević iz porodične kompanije Agrounik u potkategoriji EY Inovativni Preduzetnik godine i Dušku Radoviću, vlasniku kompanije Transfera u potkategoriji EY Brzorastući Preduzetnik godine.\n„Priznanje od kompanije EY i žirija koji čine moje kolege preduzetnici vrhunac je karijere koji jedan preduzetnik može da doživi. Ono takođe predstavlja i još jednu obavezu celoj mojoj porodici i svim zaposlenim u kompaniji Radijator- Inženjering da još više radimo, proizvodimo i tehnološki se unapređujemo “, izjavio je Radojko Janić, pobednik ovogodišnjeg takmičenja EY Preduzetnik godine.\nKompanija Radijator-Inženjering iz Kraljeva uspešno posluje već 25 godina.\nDelatnost kompanije je montaža i održavanje centralnog grejanja kao i proizvodnja kotlova na čvrsta goriva, biomasu i naftu. Radijator-Inženjering zapošljava više od 400 radnika od kojih je 40 mašinskih inženjera, koji rade na usavršavanju kvaliteta proizvoda.\nO izboru za najuspešnijeg preduzetnika u prošloj godini, odlučivao je nezavisni žiri.\n„U ime Vlade Republike Srbije, ministarstva privrede i Razvojne Agencije Srbije čestitao bih svim ovogodišnjim učesnicima, a naročito pobednicima ovogodišnjeg takmičenja. Program EY Preduzetnik godine predstavlja pravi način da se promovišu najuspešniji privrednici u našoj zemlji. Verujem da svi vidite pomak i razvoj poslovnog ambijenta u Republici Srbiji. Takođe, iskoristio bih priliku da u okviru decenije preduzetništva najavim dodatnu podršku srpskoj privredi i domaćim preduzetnicima“, istakao je direktor Razvojne Agencije Srbije, Željko Sertić.\n„ProCredit banka se već dugi niz godina bavi podrškom razvoja i afirmacijom preduzetništva u Srbiji, a naše opredeljenje je da i u narednom periodu budemo glavna banka za sva mala i srednja preduzeća u našoj zemlji. Izbor za EY Preduzetnika godine je za nas veoma značajan, jer on nije samo predstavljanje najuspešnijih, već događaj koji kroz konkretne primere pruža veliko ohrabrenje ostalim preduzetnicima i privrednicima u našoj zemlji, podstičući ih da svakodnevno napreduju, inoviraju i budu sve uspešniji“ istakla je Svetlana Tolmačeva Dingarac, predsednik izvšnog odbora ProCredit banke.


Vesti - Novi podsticaji Grada Subotice | Agromedia\nVesti - Novi podsticaji Grada Subotice\nFond za razvoj poljoprivrede Grada Subotice raspisao je još jedan konkurs za finansiranje nabavke repromaterijala i kupovinu zemljišta. Interesovanje poljoprivrednika je, kao i na prethodnim konkursima ovog Fonda, izuzetno veliko.\nKonkurs će biti otvoren do 29. septembra. Zainteresovani poljoprivrednici mogu da se jave pod uslovom da su nosioci, ili članovi registrovanog poljoprivrednog gazdinstva i da nemaju obaveze prema fondu. Uz to, potrebno je i da na teritoriji grada imaju imovinu kojom će garantovati za odobrena sredstva.\nInače, uslovi konkursa isti su kao i na prethodnim. On je na četiri godine, godinu dana je grejs period, tri godine je period otplate, rate se vraćaju kvartalno, kamatna stopa je dva odsto i primenjuje se devizna klauzula. Sredstva obezbeđenja za iznos do 500.000 dinara biće menice, a za sredstva preko tog iznosa hipoteka prvog reda na zemljište, upisana u korist fonda.\nMaksimalan iznos odobrenih sredstava po pojedinačnom zahtevu iznosiće milion i po dinara, a ukupan iznos kojim fond raspolaže za ovu namenu iznosi 20 miliona dinara.\nVesti 31. decembar 2015.\nVesti - Poljoprivrednici u Subotici traže jedan odsto budžeta za agar\nUdruženje poljoprivrednika iz Subotice traži od gradonačelnika ovog grada i odbornika Skupštine da najmanje jedan odsto budžeta namene za unapređenje agrara.\nVesti 12. septembar 2015.\nPoljoprivreda u Subotici\nPrema poslednjem popisu, u Subotici ima 6.262 registovana poljoprivredna gazdinstva. Među njima, nisu retki poljoprivrednici koji već dugo idu u korak sa evropskim.


Kreditna linija - GEFF Lizing u Srbiji\nLizing linija za zeleno finansiranje\nGEFF Srbija lizing je deo globalnog Programa finansiranja zelene ekonomije (GEFF) Evropske banke za obnovu i razvoj (EBRD). Vrednost kreditne linije je do 40 miliona evra i realizuje se kroz partnerske lizing kompanije, a namenjena je za finansiranje investicija koje imaju za cilj prelazak na zelenu ekonomiju.\nGEFF Srbija lizing podržava investicije preduzeća u visokoefikasnu opremu i tehnologije koje smanjuju emisije gasova sa efektom staklene bašte i/ili jačaju otpornost na klimatske promene.\nGEFF Srbija lizing se realizuje u saradnji sa donatorima: Zelenim klimatskim fondom (GCF) i Vladom Luksemburga.\nFinansiranje GEFF Srbija lizing odvija se preko lizing kompanije – partnerske finansijske institucije (PFI) koja lizing liniju za zeleno finansiranje koristi za obezbeđivanje finansijskog lizinga kvalifikovanim klijentima za prihvatljive projekte.\nLizing linija za zeleno finansiranje upotpunjuje druge kreditne linije.


Izvor: NoviMagazin.rs, 20.Feb.2019, 15:17\nU javnoj diskusiji, koja treba da doprinese izradi Nacrta novog zakona o zaštiti konkurencije, on je rekao da je od nedavno na snazi nova direktiva EU o zaštiti konkurencije i da je i postojeći Zakon o zaštiti konkurencije 90 odsto usklađen sa njom, a da bi novi trebalo da je sledi 100 odsto.\n"Naš Zakon nije usklađen sa evropskim samo u nekim formalnim stvarima, mislim da i ne treba da prepisujemo evropski u potpunosti, već da napravimo model koji je primenljiv u našoj praksi", rekao je Obradović na skupu u Privrednoj komori Srbije.\nDodao je da Komisija za zaštitu konkurencije treba da obezbedi "adekvatan privredni ambijent i investiciono okruženje i omogući što bolji standard građana".\nNovi zakon, prema njegovim rečima, treba da poveća pravnu sigurnost svih pravnih i fizičkih lica koja neposredno ili posredno učestvuju u prometu robe i usluga.\nObradović je rekao da je izmena postojećeg Zakona o zaštiti konkurencije bila planirana 2015. godine, ali da su sugestije Evropske komisije bile da se ne menja ako se ni postojeći u potpunosti ne primenjuje, a nije se primenjivao.\nVanredni profesor Ekonomskog fakulteta u Kragujevcu Milan Kostić rekao je da bi u novom zakonu više prostora trebalo dati ekonomskoj analizi, posebno u određivanju relevantnog tržišta.\n"Važeći zakon o zaštiti konkurencije je dobar, pa izmene treba da budu samo fino podešavanje", rekao je Kostić.\nTreba razmišljati, kako je rekao i u pravcu povećanja pragova koncentracije i njihovog određivanja za domaće i za strane firme.\nKostić je ocenio da bi u novom zakonu trebalo preciznije definisati šta je relevantno tržište i više edukovati institucije i potrošače, kao i više koristiti institut naknade štete.\nKako sprečiti monopol?\nBeograd -- Novi zakon o zaštiti konkurencije treba da bude jasan, primer dobre prakse i lako primenjiv, kaže predsednik Komisije za zaštitu konkurencije Miloje Obradović...U javnoj diskusiji, koja treba da doprinese izradi Nacrta novog zakona o zaštiti konkurencije, on je rekao da je od nedavno...


Nemačka ima plan za novi svetski poredak - 13.07.2016, Sputnik Srbija\nU Berlinu je danas objavljena tzv. Bela knjiga, koja se smatra najvažnijim dokumentom decenije, kojim se Nemačka obavezala da će preuzeti veću ulogu u globalnoj... 13.07.2016, Sputnik Srbija\n17:17 13.07.2016 (Osveženo: 17:24 13.07.2016)\n© Foto : PixabayZgrada Bundestaga\nOna je ocenila da odluka Velike Britanije da napusti Evropsku uniju nudi mogućnost da se pokrene jača vojna saradnja u bloku.\nBritanija, prema njenim rečima, već godinama blokira razne evropske projekte, a kao primer je navela ideju „evropske mobilne bolnice koje su neke države-članice želele da ostvare kako bi im bila na raspolaganju u kriznim područjima“.\nPredstavljajući politiku odbrane Nemačke, ministarka je rekla da zvanični Berlin i Pariz žele da preuzmu inicijativu u budućoj vojnoj saradnji.\nNemačka je spremna da „pomogne u svim sadašnjim i budućim humanitarnim i bezbednosnim izazovima“, navodi se, između ostalog, u takozvanoj „mapi puta“ i dodaje da je Strategija postavljena kao prekretnica za Nemačku koja nosi teret nacističkih terora i Holokausta, da bi se devedesetih godina pridružila mirovnim misijama na Balkanu.\nKancelarka Angela Merkel je preuzela ključnu ulogu u nastojanju da smiri sukob Zapada sa Rusijom zbog krize u Ukrajini, ali je prošle nedelje obećala i pomoć jačanju NATO-a u Istočnoj Evropi.\nU dokumentu se ističe da se „Rusija udaljava od partnerstva sa Zapadom i nameće strateški rivalitet“ te da će zbog toga, ukoliko u međuvremenu ne promeni kurs, predstavljati pretnju za Evropu.\nAgencije su prenele da se u dokumentu takođe pominju i izazovi van Starog kontinenta, odnosno sile u Aziji i Južnoj Americi koje preuzimaju sve veće uloge u nestabilnosti Severne Afrike, Bliskog istoka i centralne Azije.\nTerorizam je trenutno najveća pretnja za Nemačku, navodi se u dokumentu, i dodaje da je ona dosad bila pošteđena takvih napada ali, ukoliko do toga dođe, vojska mora da bude spremna da reaguje već na granici.\nSvetske agencije podsećaju da su lideri evropske ekonomije rekli da će raditi zajedno sa Evropskom unijom, NATO-om i njihovim saveznicima u borbi protiv pretnji koje dolaze od islamskog terorizma, klimatskih promena i tokova migracija.


Home / VESTI / Vesti iz EU / DIGITALNA DIPLOMATIJA – RAZVOJ, POJAM, IZAZOVI I MOGUĆNOSTI\nPre nego što pristupim analizi digitalne diplomatije, potrebno je da se osvrnem i na pojam javne diplomatije. Termin javna diplomatija se najviše koristio za vreme hladnog rata, da bi po njegovom završetku više počeo da se koristi termin – meka sila (soft power). Termin meka sila je uveo Džozef Naj, profesor sa Harvardskog univerziteta, koji je bio i član administracije Bila Klintona. Naj u svojoj knjizi “Budućnost moći” navodi kako se klasična diplomatija (kabintetska diplomatija - koja je podrazumevala slanje poruka jednog vladara drugom kroz poverljive kanale komunikacije) postepeno dobijala oblike i javne diplomatije kroz nastojanje država da indirektno utiču na druge vlade. Na složenost javne diplomatije uticao je razvoj novih tehnologija, ali i pojava međuvladinih i transnacionalnih organizacija. Sada se komunikacija i uticaj šire i uključuju pored vlada država i javnost, društvo i nevladine organizacije.


Preminuo još jedan pacijent u leskovačkoj Kovid bolnici, u Srbiji još 339 zaraženih - juGmedia\nU leskovačkoj Kovid bolnici, prema poslednjim zvaničnim podacima, preminuo je još jedan pacijent, star 76 godina sa obostranom upalom pluća, dok je u poslednja 24 sata u Srbiji bitku sa koronom izgubilo još 7 pacijenata.\nTrenutno je u ovoj Bolnici hospitalizovano 123 pacijenata, primljeno je 10 novih među kojima i jedan pacijent iz Preševa, a otpušteno je 17 osoba.\n„Na kiseoniku se trenutno nalazi 75 osoba, upućenih u KC Niš nismo imali, kao ni novih prijema iz Doma za stare“, saopštili su iz Opšte bolnice Leskovac.\nU poslednja 24 sata testirano je 9.436 osoba, od kojih je pozitivno 339, tako da je do sada u Srbiji registrovano ukupno 25.552 slučajeva korona virusa, a trenutno je hospitalizovano 4.305 ljudi, saopštio je republički Krizni štab.\nTrenutno su na respiratoru 162 pacijenta, a direktorka Instituta „Batut” Verica Jovanović izjavila je danas da su ukupno 642 zdravstvena radnika zaražena korona virusom, od kojih je 74 hospitalizovano.\nInače, Klinički centar Niš koji je svakog dana na svom zvaničnom sajtu objavljivao informacije 16 sati o epidemiološkoj situaciji na jugu Srbije, to ne čini poslednja dva dana.\nleskovačka Kovid bolnica


Dostupni izvještaji o sistemu interne revizije i FUK-a - Akta.ba\nDostupni izvještaji o sistemu interne revizije i FUK-a\n30.05.2018. 12:11 / Izvor: Akta.ba\nCentralna harmonizacijska jedinica Ministarstva finansija i trezora Bosne i Hercegovine, u skladu sa svojom zakonskom obavezom, sačinila je konsolidovani izvještaj o sistemu finansijskog upravljanja i kontrole u institucijama BiH za 2017. godinu i konsolidovani izvještaj interne revizije za 2017. godinu.\nPrema podacima iz godišnjeg konsolidovanog izvještaju o sistemu finansijskog upravljanja i kontrole, u 2017. godini ostvaren je određeni napredak u uspostavi i razvoju ovog sistema, ali taj napredak još nije na zadovoljavajućem nivou.\n"Analizom rezultata dobijenih iz izvještaja institucija BiH za 2017. godinu može se zaključiti da je upravljanje rizicima komponenta finansijskog upravljanja i kontrole koja je najslabije razvijena u institucijama BiH i da je mali broj institucija preduzeo korake za proces upravljanja rizicima u skladu sa Smjernicama za provođenje procesa upravljanja rizicima u institucijama BiH", navedeno je u izvještaju o sistemu finansijskog upravljanja i kontrole u institucijama BiH za 2017. godinu.\nPrema godišnjem konsolidovanom izvještaju interne revizije, zaključno s 31.12.2017. godine, interna revizija je funkcionalno i kadrovski uspostavljena ili u postupku uspostavljanja, u skladu s važećim propisima, u 17 od predviđenih 18 institucija BiH.\nNajveći broj preporuka koje su interni revizori dali u svojim izvještajima u 2017. godini odnosi se na: unaprjeđenje sistema obračuna plata i naknada plata, unaprjeđenje sistema upravljanja ljudskim resursima, unaprjeđenje sistema u oblasti javnih nabavki i unaprjeđenje u oblasti upotrebe službenih vozila.\nKonsolidovani izvještaj o sistemu finansijskog upravljanja i kontrole i konsolidovani izvještaj interne revizije u institucijama BiH objavljeni su na web stranici Ministarstva finansija i trezora BiH (www.mft.gov.ba) u dijelu koji se odnosi na Centralnu harmonizacijsku jedinicu.


Naslovna/Privreda/Kako posluju apoteke u BiH: U prošloj godini građani potrošili preko 615 miliona KM u apotekama\nU njima su bh. građani u protekloj godini utrošili 615.877.963 KM, a do povećanja potrošnje lijekova najviše dolazi u zimskom periodu – kada je sezona gripa i prehlada. Osim ‘sezonskih’ gripa i prehlada, velika količina novca izdvaja se za kontroliranje zdravstvenih problema, a proteklih godina najviše su se prodavali lijekovi za bolesti kardiovaskularnog sistema. Slijede lijekovi za bolesti metabolizma i alimentarnog trakta, te za bolesti nervnog sistema.\nKada je riječ o kompanijama koje plasiraju lijekove na bh. tržište, čak njih 326 predale su završni godišnji finansijski izvještaj za 2017. Uvidom u podatke koje je na raspolaganje dao LRC BIS, možemo vidjeti kako je kroz protekle tri godine ukupan broj zaposlenih porastao za 12 posto, a isti postotak rasta prati i ukupan prihod od prodaje.\nMeđutim, taj rast je višestruko izraženiji kada govorimo o ukupnoj dobiti. Tako smo u 2015. imali dobit od 18.378.513 KM, da bi u posljednjem godišnjem izvještaju kompanije prijavile dobit od 26.340.417 KM, što je povećanje od 43 posto. Jasno je kako tržište lijekova u našoj državi bilježi veliki rast, ali također je fascinantan podatak kako je prihod od izvoza u posljednje tri godine skočio za nevjerovatnih 6.075 posto!\nApoteke Sarajevo i dalje su lider kada govorimo o najuspješnijim kompanijama po prihodima od osnovne djelatnosti, iako su oprihodovale manje nego godinu ranije. Sada im za vratom opasno puše Moja apoteka iz Banja Luke, koja u protekle tri godine bilježi veliki rast. Među prvih pet kompanija još su se smjestili Ibn-Sina iz Tuzle, Apoteke B Pharm Novi Grad, te Lupriv ljekarne iz Mostara.\nPogled na tabelu najuspješnijih kompanija po ukupnoj dobiti pokazuje da su Apoteke Sarajevo zauzele tek deveto mjesto, iako u posljednje tri godine u ovom segmentu bilježe rast od čak 378 posto. Još tri kompanije među prvih deset ostvarile su impresivnu dobit u periodu od 2015. do 2017. godine. Tako je bijeljinski Atom 96 u ovom periodu rastao čak 651 posto, zenička Pharmacija 105 posto, dok je najveći skok (831 posto) ostvario Al-Hanapzu iz Goražda.


Srbija uskoro započinje svoje učešće na Warcraft 3 Nations League kvalifikacijama - RUR Esports\nJedan od najvećih Warcraft III takmičenja,Warcraft 3 Nations League, uskoro počinje! Samim tim, ovih dana je vreme za evropske kvalifikacije na kojima će se takmičiti i Srbija i za koju nastupaju naši poznati igrači, Aleksa “Ajk” Radulović, Đorđe “FpXy” Spagović, Nemanja “Vranke” Vranić i Pavle “atheistP“ Veljković.\nIako kvalifikacije počinju već sutra, Srbija će svoj prvi meč odigrati tek 26. septembra. Srbija se nalazi u grupi D sa reprezentacijama Kazahstana, Holandije, Austrije i Belorusije.\nSve grupe će se odigrati u Round Robin formatu, tako da će po dve najbolje reprezentacije iz svake grupe ići u plej-of. Nakon toga, četiri najbolje iz plej-of faze će obezbediti učešće u grupnoj fazi turnira, gde ih već čekaju neke najbolje ekipe na svetu, kao što su: Rusija, SAD, Nemačka, Francuska i Švedska.\nNaša reprezentacija će biti nosilac u svojoj grupi, kao što su Ukrajina, Poljska i Bugarska u svojim grupama. To znači da je naša ekipa favorit, te se nadamo da će naši momci nastaviti svoju dobru formu, koju su prikazali pre neki dan pobedom nad Lubberom i Godfatherom, koji su jedno od najboljih igrača na sceni.\nTakođe bih napomenuo da trojica naših predstavnika, Ajk, Vranke i AtheistP nastupaju za švajcarsku ekipu Sparx Esports.\nDetaljan sistem turnira i sva pravila možete pronaći na sledećem linku.\nTags atheistP srbija turnir Warcraft 3 WarCraft III Warcraft Reforged\nw33 protiv RodJER-a - Ko će nadigrati koga?


Kapičić: Verujem u uspeh na SP\nPredsednik Košarkaškog saveza Srbije (KSS) Dragan Kapičić istakao je danas da veruje da će naš državni tim na Svetskom prvenstvu u Turskoj, koje će biti održano od 28. avgusta do 12....\nFIBA: Kazne saopštavamo u četvrtak\nSvetska košarkaška organizacija (FIBA) će sutra/četvrtak, umesto danas/sreda, kako je najavljeno, doneti konačnu odluku o visini kazme zbog tuče igrača na meču Grčka - Srbija.\nKrstić: Uplašen sam\nKapiten košarkaške reprezentacije Srbije Nenad Krstić priznaje da je uplašen očekujući odluku Svetske košarkaške federacije (FIBA) o eventualnoj kazni zbog tuče u Atini na utakmici sa...\nStanković: Ne očekujmo blage kazne\nPočasni predsednik FIBA Borislav Stanković rekao je da bi bilo iluzorno od KSS da očekuje blage kazne za srpske košarkaše koji su učestvovali u tuči sa Grcima u meču Akropolis kupa u Atini.\nKapičić: Odluka o incidentu na meču u Atini - 25. avgusta\nMeđunarodna košarkaška federacija (FIBA) doneće u sredu, 25. avgusta, odluku o incidentu koji se dogodio na meču Akropolis kupa u Atini, izjavio je danas predsednik Košarkaškog Saveza Srbije...\nKošarkaši poraženi posle osam pobeda\nKSS nema da plati put do Turske!\n20:36 >> 22:10\nSrbija startovala pobedom u Atini\nKošarkaška reprezentacija Srbije pobedila je veleras selekciju Slovenije rezultatom 82:81 (21:27, 17:24, 23:14, 21:16) u meču prvog kola Akropolis kupa u Atini.\nIvković se raduje Akropolis kupu\nSelektor košarkaške reprezentacije Srbije Dušan Ivković izjavio je da se raduje učešću našeg nacionalnog tima na "Akropolis kupu" u Atini.\nKapičić priželjkuje medalju sa SP u Turskoj\nPredsednik Košarkaškog saveza Srbije (KSS), Dragan Kapičić izjavio je da je očekivao je više od mlađih selekcija, ali tvrdi da bi osvajanje medalje seniora na Svetskom prvenstvu u Turskoj bio...\nMuška košarkaška reprezentacija Srbije pobedila je večeras selekciju Novog Zelanda rezultatom 95:69 u meču drugog kola turniru Adeko kup u Mariboru.


OTVORENA PRIJAVA ZA PLAĆENU PRAKSU U EPO KROZ PAN-EUROPEAN SEAL PROFESSIONAL TRAINEESHIP PROGRAM\n26 Feb OTVORENA PRIJAVA ZA PLAĆENU PRAKSU U EPO KROZ PAN-EUROPEAN SEAL PROFESSIONAL TRAINEESHIP PROGRAM\nObjavljeno u 19:16h u News\tod strane\tctt\nZavršili ste osnovne studije na Univerzitetu u Beogradu i zainteresovani ste za patente? Prijavite se na konkurs za jednogodišnju plaćenu praksu u Evropskoj patentnoj organizaciji (European Patent Office, EPO) i iskoristite priliku za usavršavanje u ovoj oblasti.\nZahvaljujući Pan-European Seal Professional Traineeship Programu čiji je član i Univerzitet u Beogradu, izvrsni diplomirani studenti Univerziteta u Beogradu dobiće priliku da steknu radno iskustvo u multikultularnom okruženju u važnim institucijama Evropske unije koje se bave pitanjima intelektualne svojine. Odabrani kandidati će proći obuke, imati priliku da se dokažu u radu na konkretnim zadacima, a najbolji će dobiti diplome na svečanoj ceremoniji na kraju prakse.\nPrikupljanje prijava zainteresovanih od strane Centra za transfer tehnologije Univerziteta u Beogradu.\nUkoliko ste odabrali EPO kao instituciju u kojoj biste želeli da obavite svoju praksu, rok za dostavljanje prijava je 10. mart 2019. godine do 12 časova, na adresu ctt@rect.bg.ac.rs.\nLista odabranih kandidata će biti formirana u skladu sa kriterijumima dobijenim od koordinatora programa, koji će biti obavešteni o tome do 12.marta 2019.\nLaw (including patent law)\nZahtevi koje kandidati treba da ispune su navedeni ovde .\nOdabrani kandidati su obavezni da do 15. marta 2019 podnesu svoju online prijavu putem linka koji će im biti prosleđen od strane tima Centra za transfer tehnologije Univerziteta u Beogradu.\nAžuriranu biografiju kandidata (uključujuči nivo znanja stranih jezika po Common European Framework of Reference for Languages);\nDiplomu/master diplomu sa naznačenom konačnom ocenom (ili uverenje o diplomiranju ukoliko diploma još nije izdata)\nSertifikat(e) završenih e-learning kurseva po potrebi u zavisnosti od profila diplomca(nauka i inženjerstvo ili sve druge akademske oblasti):\nKorišćenje Cooperative Patent Classification(obavezno samo za kandidate iz oblasti nauke i inženjerstva)\nKandidati sa uže liste će biti pozvani od strane EPO tima na intervju putem telefonske ili video konferencije. Nakon intervjua, odabrani kandidati će biti dodeljeni različitim Kancelarijama. Kandidati će biti obavešteni o rezultatima selekcije do kraja maja preko Centra za transfer tehnologije Univerziteta u Beogradu. Odabrani kandidati će biti obavešteni o tačnom datumu početka prakse početkom septembra 2019.


U javnom sektoru 9.000 prekobrojnih\nBEOGRAD - U javnom sektoru je oko 9.000 prekobrojnih, piše današnja "Politika" i dodaje da su ministarstva juče konačno završila analizu o tome koliki je višak zaposlenih.\n"Juče u podne u Ministarstvo državne uprave i lokalne samouprave stigla su i dva poslednja izveštaja", napominje dnevnik i ističe da "ukupan broj viškova ne odudara mnogo od 9.000, koliko ih je pre nekoliko meseci izbrojala Kori Udovički, ministarka državne uprave i lokalne samouprave".\n"Politika" napominje da, nakon što Vlada Srbije usvoji analize o višku radnika, u roku od 60 dana biće donete nove sistematizacije radnih mesta.\n"Sva ministarstva upravo su dostavila akta o maksimalnom broju zaposlenih. Procedura je takva da sada Ministarstvo državne uprave i lokalne samouprave treba da da mišljenje na te analize. To će se u narednih nekoliko nedelja naći na sednici vlada, a nakon što ih ona usvoji, sistematizacije radnih mesta biće donete u roku od 60 dana", prenosi "Politika".\nTo bi značilo, kako se dodaje, da bi bi prvi otkazi bili uručenio krajem ove godine.\nList podseća da Zakon o određivanju maksimalnog broja zaposlenih u javnom sektoru stupa na snagu 12. oktobra.\n« "Nije sporno što obavljam četiri funkcije" Urednik Telepromptera: Pozivam ministra da se upristoji »


- Glas javnosti (http://www.glas-javnosti.rs) Samo NATO može da održi mir na Kosovu MARIBOR - Jedino bezbedno i održivo rešenje za Kosovo jeste ostanak NATO trupa, jer zbog nerešenog pitanja tamošnjeg srpskog naroda Kosovo predstavlja "bure baruta" koje može da eksplodira i destabilizuje ceo region, piše mariborski dnevnik Večer.\n"Nerešeni status srpske manjine na severu Kosova lako može da se pretvori u "nerešivu zagonetku", dokmeđunarodna zajednica gubi strpljenje za balkanske kavge koje ili ne razume ili ne želi da ih razume", ocenjuje slovenački dnevnik.\nList ističe da rešenje za Kosovo i pitanje srpske manjine moraju biti rešeni na politički način i zasnovani na kompromisima s obe strane, prenosi agencija STA.\n"Večer", međutim, ocenjuje da su takvi izgledi ugroženi rezultatima izbora u Srbiji, na kojima su, kako piše "pobedile preimenovane ali ne i reformisane" političke radikalne opcije, "čije bi ideje lako iz Srbije mogle da se prošire i na BiH".\n"Dok svet za sada nije uspeo da nađe rešenje koje bi omogućilo da Kosovo uzme albanski kolač i dozvoli i Srbima da ga jedu, jedino što bi garantovalo stabilnost Kosova s punim suverenitetom je oružje u rukama NATO snaga", zaključuje slovenački list.\nPročitajte više na:http://www.glas-javnosti.rs/clanak/politika/glas-javnosti-04-07-2012/samo-nato-moze-da-odrzi-mir-na-kosovu


Dve milijarde evra iz budžeta za lepo šetalište\nŽabe i akrepi za šetalište Beograda na vodi\nPreduzeće Eagle hills Beograd, formalni vlasnik 68% Beograda na vodi, prošlu godinu završilo je sa gubitkom od 18 miliona evra. Država je za svoje ulaganje u vidu zemljišta, infrastrukture i okolnih zgrada dobila 32% kompanije. Arapski partner, formalni vlasnik 68% uložio je 80 miliona evra. Besomučna naprednjačka pljačka države Srbije na ovom poslu nekako je najočiglednija\nPiše: Biljana Stepanović (Nova ekonomija)\nNajnoviji primer je, po nizu pitanja, vrlo dubiozni ministar finansija Siniša Mali. Na sasvim argumentovano i logično pitanje - šta je država Srbija tačno dobila od famoznog projekta Beograd na vodi u zamenu za oko dve milijarde evra koje je uložila, Mali ne daje objašnjenje iole blisko zdravom razumu.\nNeverovatni Siniša Mali još nam je tim povodom objasnio da nije isto kad je neko građevinsko zemljište neuređeno pa ne vredi ništa (nije propustio da ponovo pomene one zmije, guštere i žabe) i ovo koje je uređeno, pa na njemu može lepo da se gradi. A ko je oterao guštere i žabe, platio privođenje zemljišta nameni i spremio ga za arapske „investitore"? Opet građani Srbije kojima ga je Siniša Mali „poklonio". A građani su ga, posredstvom Siniše Malog, onda stvarno poklonili, možda ćemo jednog dana saznati i kome tačno.\nZato je besomučna naprednjačka pljačka države Srbije na ovom poslu nekako i najočiglednija. Monstrum zgradurine štrče u nebo, nema šanse da ih ne vidite i da vas ne podsete kako je počelo razaranje pravnog sistema zemlje i označen start pljačke državne imovine. Onda se nastavilo dalje: javne investicije u koje niko nema uvid koliko koštaju, a kolika im je realna cena, raspolaganje budžetom prema slobodnoj volji, a ne prema Zakonu o budžetu (to radi predsednik države mimo svojih ustavnih ovlašćenja u sadejstvu sa ministrom finansija) baš nekako pred izbore se deli „helikopter mani" koji je prethodno pozajmljen, za kapitalne investicije se koriste direktne pogodbe umesto javnih tendera, pod izgovorom korone se podiže i deficit budžeta i javni dug, dele se subvencije stranim investitorima koji spakuju stvari čim taj novac potroše, a radnike ostave na ulici. Ovo je samo ovlašno nabrajanje.


Đerlek: Investicije u kvalitet osnov za rast preduzeća i privrede | Ministarstvo trgovine, turizma i telekomunikacija\nPomoćnik ministra trgovine, turizma i telekomunikacija Mirsad Đerlek ocenio je da su investicije u unapređenje kvaliteta uslov za razvoj preduzeća i njihove konkurentnosti, ali i za rast privrede u celini.\nOn je ukazao da je u današnjim okolnostima kada potrošači nagrađuju samo one brendove koji poverenje nisu žrtvovali u ime profita, kvalitet još više dobio na značaju jer su potrošači zahvaljujući lakšem pristupu informacijama postali sve zahtevniji i lakše donose odluke o najpovoljnijoj kupovini.\n„Iz tog razloga preduzeća nastoje da što bolje odgovore zahtevima potrošača, te nastoje da što više unaprede kvalitet proizvoda i usluga koje nude na tržištu“, rekao je Đerlek na Kopaoniku gde se od 28. do 30. novembra održava Međunarodni naučni skup „Sistem kvaliteta – uslov za uspešno poslovanje i konkurentnost“.\nStalna borba za poboljšanje kvaliteta neophodna je, kako je rekao, za uspešno poslovanje i poboljšanje konkurentske prednosti preduzeća koja i na ovaj način obezbeđuju veće diferenciranje u odnosu na rivale.\nOn je istakao da država svojim propisima obezbeđuje minimalni kvalitet koji svaki proizvod na tržištu mora da sadrži kako bi proizvod bio bezbedan i tehnički ispravan, a konkurenti se međusobno trude da daju što veći kvalitet od očekivanog.\n„Upravo je privreda ta koja stalno podiže granice kvaliteta nastojeći da se izbori za što bolju tržišnu poziciju kako na domaćem tako i na međunarodnom tržištu“, zaključio je Đerlek.


Academ Link - Obustavljen rad Fakulteta fizičkog vaspitanja i sporta u Istočnom Sarajevu\nObustavljen rad Fakulteta fizičkog vaspitanja i sporta u Istočnom Sarajevu\nDekan Fakulteta fizičkog vaspitanja i sporta Univerziteta u Istočnom Sarajevu Borislav Cicović obustavio je danas rad ove visokoobrazovne institucije, zbog, kako je saopštio, pogoršanja uslova u objektu u kojem se fakultet nalazi.\nCicović je u dopisu dostavljenom medijima, pojasnio da je nakon preseljenja tog fakulteta u prostorije Ekonomskog i Pravnog fakulteta Univerziteta u Istočnom Sarajevu došlo do nesuglasica sa dekanima pomenuta dva fakulteta, u vezi sa troškovima koje bi trebalo da snosi Fakultet fizičkog vaspitanja i sporta.\nPrema Cicovićevim riječima, nakon nesuglasica oko podjele troškova, Fakultetu fizičkog vaspitanja isključena je struja i zaključane su učionice.\nOn je naveo da je time faktički rad fakulteta onemogućen na najgori mogući način, u vrijeme ispitnog roka gdje je studentima onemogućeno nesmetano djelovanje na fakultetu, i paralisanje niza službi u sklopu fakulteta.\nCicović je izvijestio rektora Univerziteta u Istočnom Sarajevu i Upravni odbor univerziteta kao jedine organe koji upravljaju imovinom ove visokoobrazovne institucije.\nCicović je istakao da mu je rektor odgovorio "da nije u mogućnosti da kao lice koje ima takve ingerencije naredi obustavu samovolje dva dekana".\n"Iskreno se nadam da ćemo u narednom periodu uspjeti prevazići novonastalu situaciju u skladu sa zakonom i na organima Univerziteta, kao jedinim ovlaštenim instancama, a ne putem samovolje pojedinih dekana, a sve s ciljem očuvanja ugleda i jedinstva Univerziteta kao javne visokoškolske ustanove Republike Srpske, kako fakultet ne bi ostao i dalje u blokadi", naveo je Cicović.\nOvaj dopis dostavljen je i predsjedniku Republike Srpske Željki Cvijanović, predsjedniku Vlade Srpske Radovanu Viškoviću, ministru za naučnotehnološki razvoj, visoko obrazovanje i informaciono društvo Srđanu Rajčeviću, gradonačelniku Istočnog Sarajeva Nenadu Vukoviću, kao i načelniku opštine Pale Bošku Jugoviću.


vucic eu delegacija PALATA 20210709 tanjug rade prelic beograd Di022713113 preview\n''Pozdravljamo odluku građana Srbije da podrže promenu Ustava kako bi pravosudni sistem postao nezavisniji. Ovo je važan korak na putu Srbije ka evropskim integracijama, poručii su Bilčik i Fajon u zajedničkom saopštenju.\nBilčik i Fajon dodaju da su zabrinuti zbog izveštaja o tome da pojedini birački odbori nisu bili adekvatno pripremljeni da sprovedu proces glasanja.\nOni pozivaju nadležne organe u Srbiji da obezbede poboljšanja u ovoj oblasti uoci predstoječih izbora u zemljii zakazanih za početak aprila.\nPoslanici EP zaduženi za Srbiju dodaju i da žale zbog toga što nije postignut dogovor sa Prištinom da se omogući prikupljanje glasačkih listića birača sa pravom glasa koji žive na teritoriji KiM, što je, kako kažu, ranije bio slučaj.\nReferendum Vladimir Bilčik Tanja Fajon Pozdrav\nBilčik i Fajon pozdravili više pluralizma u parlamentu Srbije


Home » Autopomoć 24/7 d.o.o. novi saradnik Opel kluba Srbije\nVidanović 5. априла 2021. 1 min read\n„Autopomoć 24/7 d.o.o.“ je firma koja se bavi pružanjem usluga pomoći na putu, kako biste bili bezbedni u toku vožnje 24h dnevno.\n„U svakom momentu možete se obratiti našem Call Centru, koji će uz pomoć velikog broja naših saradnika obezbediti pružanje usluge u što kraćem vremenskom roku. Sa nama će biti zbrinuti i svi Vaši putnici, kojim će biti obezbeđen prevoz i organizovano prenoćište.“\nFirma „Autopomoć 24/7 d.o.o.“ Vam može ponuditi pored šlepovanja i uslugu manjeg servisa na licu mesta, koji se odnosi na zamenu pneumatika, nestanka goriva, struju. Takođe, u okviru našeg pružanja usluga, spada i davanje pravnih saveta ukoliko dođe do neke nezgode.\nU saradnji sa Opel klubom Srbije, članovima kluba sa važećom članskom karticom, Autopomoć 24/7 doo nudi dodatnu intervenciju do 50km i poklon vaučer 70% popusta za kompletan boravak u Konaku “Viteza Radja” :\nKupovina paketa: 065/5655953\nPrevious Opel nastavlja razvojni plan i ima novi poslovni model\nNext FB Humanitarna licitacija Moterey i OPCS


FK Željezničar i Centrotrans Eurolines produžili saradnju – FK Željezničar\nFK Željezničar i Centrotrans Eurolines produžili saradnju\nFK Željezničar i kompanija Centrotrans Eurolines produžili su ugovor o međusobnoj saradnji čime je ova kompanija i dalje zvanični prevoznik prvog tima i omladinskih selekcija Kluba.\nPredstavnici FK Željezničar i kompanije Centrotrans potpisali su produženje ugovora na još jednu godinu, a ugovorom će Centrotrans biti zvanični prevoznik prvog tima i omladinskih selekcija. Marketing menadžer FK Željezničar, Emir Dobrača, ističe odličnu saradnju i pregovore sa kompanijom Centrotrans.\n– FK Željezničar je izuzetno zadovoljan dosadašnjom saradnjom sa Centrotransom, te smo odlučili da započnemo pregovore o produženju koji su rezultirali potpisom ugovora. Kompanija Centrotrans d.o.o. je lider u prevozu putnika, a naš klub teži saradnji sa najboljima. U narednih 365 dana, kompanija Centrotrans će vršiti usluge prevoza seniorskog tima i omladinskih kategorija, kazao je Emir Dobrača.\nIzvršna direktorica marketinga, Aida Brkić, istakla je da je kompanija Centrotrans zvanični prevoznik svih bh. reprezentacija kao i najznačajnijih klubova u BiH.\n– Zadovoljstvo nam je što je FK Željezničar i ove godine naš partner i želimo im puno pobjeda u sezoni 2017/2018. Za potrebe prijevoza igrača i stručnog štaba FK Željezničar obezbijedili smo jedan plavi autobus što simbolično govori o značaju ove saradnje. Nadamo se da ćemo sa seniorskim timom, ali i omladinskim pogonima putovati, ne samo na domaće utakmice, već i na strana gostovanja.


Milion maraka od Srbije za izgradnju zgrade opštine - Istinito.com - Ne budi ovca!\nPočetna > BIH > Društvo > Milion maraka od Srbije za izgradnju zgrade opštine\n7. Maja 2019. Istinito620Leave a Comment on Milion maraka od Srbije za izgradnju zgrade opštine\nNačelnik Bratunca Nedeljko Mlađenović izjavio je da je u ovoj godini planirana izgradnja nove zgrade opštinskog administrativnog centra, za šta se od Srbije očekuje pomoć od pola miliona evra.\nMlađenović kaže da očekuje potpisivanje ugovora za odobrenih 500.000 evra za tu namjenu od sredstava Srbije, koja je za ovu godinu odobrila 9,3 miliona evra za pomoć opštinama u Republici Srpskoj.\n“Ukupni iznos investicije izgradnje zgrade opštine je 2,3 miliona KM od kojih milion obezbjeđuje Srbija, a nedostajućih 1,3 miliona obezbijediće opština uz podršku Vlade Republike Srpske”, pojasnio je Mlađenović.\nPrema njegovim riječima, Srbija je izgradila most “Bratoljub” na Drini, između LJubovije i Bratunca, u šta je uloženo 4,5 miliona evra i to je najveća i najznačajnija pomoć koju je pružila bratunačkoj opštini.\nOn je istakao da je prošle godine sredstvima Srbije od 100.000 evra obavljena rekonstrukcija Osnovne škole “Vuk Karadžić” u ovom mjestu.\nPremijer Republike Srpske Radovan Višković nedavno je najavio da će ovog mjeseca biti održan sastanak svih načelnika iz Srpske i nekoliko opština iz FBiH sa većinskim srpskim stanovništvom sa visokim zvaničnicima Srpske i Srbije o realizaciji dosadašnjih i daljoj saradnji na realizaciji budućih projekata.\nTagged bratunac donacija istinito milion maraka srbija\nSkup “Pravde za Davida” 12. maja u Beču\nDačić: Makedonija priznala Kosovo samo da bi se približila zapadu


Početak/Lovstvo/Male hidrocentrale-argumenti dekana Beogradskog šumarskog fakulteta\nVidi Srbiju 6. decembra 2020.\nPrema Zakonu o energetici Srbija je izradila Nacionalni akcioni plan za proizvodnju energije iz obnovljivih izvora, sa ciljem da se u ukupnoj proizvodnji energije dostigne 27%, upravo iz obnovljivih izvora (hidro, solarna, biomasa, energija vetra). Planirana je izgradnja 856 MHE, dominantno derivacionog tipa, u brdsko-planinskim područjima Srbije, na vodotokovima koji imaju neravnomeran hidrološki režim, bujičnog su karaktera i nalaze se, uglavnom, u zaštićenim prirodnim područjima (Nacionalni parkovi, Parkovi prirode, Specijalni rezervati prirode).\nPostavlja se pitanje šta je cilj izgradnje tolikog broja MHE: proizvodnja električne energije ili nešto sasvim drugo? Gubici EPS (Elektroprivreda Srbije) prilikom prenosa električne energije od proizvođača do korisnika, iznose oko 17%, a ukoliko bi se smanjili za svega 2%, bila bi sačuvana količina energije koja elimiše potrebu za derivacionim MHE! Planirane i izgrađene MHE u Srbiji imaju instalisanu snagu, uglavnom u opsegu 0,1-0,5 MW, retko više od 1 MW. Koje je obrazloženje za planiranu gradnju više stotina MHE, u svetlu činjenice da bi time bile uništeni najvredniji brdsko-planinski vodotokovi Srbije, mnogi u zaštićenim prirodnim područjima. Treba napomenuti da je Srbija najsiromašnija zemlja Balkana kada su u pitanju autohtone površinske vode, a upravo na ekološki i hidrološki najvrednijim rečicama započelo je sprovođenje masovne gradnje MHE.\nProces izgradnje MHE započinje sa pregrađivanjem vodotokova i formiranjem vodozahvatnih građevina, posle čega se postavljaju derivacioni cevovodi, prosečne dužine 1-3 km, kojima se voda transportuje do mašinske zgrade sa turbinama, odakle se vraća u vodotok. Gradnja se obavlja korišćenjem teške mehanizacije, uz potpunu destrukciju rečnog korita i priobalja, što ima fatalne posledice po živi svet akvatičnog ekosistema. Tokom malovodnih perioda pojedini vlasnici MHE gotovo svu vodu usmeravaju u derivacione cevovode, jer sa većom količinom vode proizvode više energije i ostvaruju veći profit. Na taj način korito ostaje suvo na deonicama i od nekoliko kilometara, što dovodi do potpunog uništenja živog sveta u vodotoku. Jedan od elemenata tehničke dokumentacije su i Studije o proceni uticaja na životnu sredinu (SPU), koje su uglavnom podrška nameri investitora, odnosno, gotovo sve pokazuju „da nema negativnih uticaja na životnu sredinu i biodiverzitet“, što je netačno. Jedan od obaveznih građevinskih elemenata na pregradnim mestima za MHE su „riblje staze”, koje bi trebalo da obezbede kretanje ihtiofaune uzvodno i nizvodno od vodozahvata. Međutim one su uglavnom bez vode, zasute nanosom ili granjem, dakle potpuno nefunkcionalne.\nAko ste propustili... Pobeda meštana Stare planine – neće se graditi mini-hidroelektrane\nOzbiljne diskusije o celishodnosti korišćnja MHE, pogotovo u brdsko-planinskim područjima, se vode i u Evropskom parlamentu zbog izraženih negativnih, ekoloških efekata, pogotovo u alpskim oblastima Austrije, Nemačke, Francuske i Italije. Trenutno, u Evropi ima oko 24.000 malih hidroelektrana, od čega je 7.500 u Nemačkoj, što praktično znači da je na svakih 27 kilometara vodotokova u EU izgrađena po jedna MHE. Najviše primedbi se odnosi na degradaciju ekosistema, smanjenje biodiverziteta, fragmentaciju staništa riba i pojačanu eroziju. Evropska komisija je Rumuniji dala obavezujući nalog da ispita održivost koncepta MHE, jer su u jako kratkom periodu podigli preko 500 objekata i značajno narušili kvalitet akvatičnih ekosistema u svojim brdsko-planinskim područjima. Predlaže se ukidanje stimulativnih („fid-in”) tarifa koje se primenjuju za energiju proizvedenu u MHE, jer se na taj način stvaraju nejednaki uslovi na tržištu i generišu mogući koruptivni procesi, uz malu energetsku korist i nesrazmerno veliku ekološku štetu.\nNa žalost, dovoljno je pogledati primere Jošaničke reke (padine Kopaonika), Bistrice (okolina Nove Varoši) i Crnovrške reke (Stara planina, na deonici od sela Crni Vrh prema selu Balta Berilovac), da bi se razumele katastrofalne ekološke posledice gradnje MHE u Srbiji. Ono što zabrinjava jeste činjenica da su pojedini vodotokovi u zaštićenim prirodnim područjima gde je primarni cilj zaštita prirodnih vrednosti, a ne proizvodnja energije. Ilustrativan negativan primer je Park prirode „Stara planina“ gde je planirana izgradnja 58 MHE (prema Prostornom Planu Grada Pirota, 2011). Postupanje po ovom Planu dovelo bi do destrukcije hidrografske mreže Stare planine sa katastrofalnim, nepovratnim posledicama po životnu sredinu, bez ikakvih koristi za lokalno stanovništvo. Izgradnjom i stavljanjem u funkciju MHE bio bi potpuno poremećen hidrološki režim vodotokova, degradiran predeoni ambijent, sa minornim energetskim koristima. Takođe, pogrešna je i teza da bi izgradnja MHE na Staroj planini pobljošala uslove za lokalni turizam. Naprotiv, odvratila bi turiste koji i sada dolaze isključivo zbog očuvane prirode, čistih reka i zdrave hrane. Sledeća pogrešna teza jeste tvrdnja da bi izgradnja MHE obezbedila električnu energiju za buduće turističke objekte na Staroj planini, što je nemoguće realizovati pomoću MHE (jer proizvode malu količinu energije), već jedino iz jačih energetskih izvora. Stara planina je biser biološke, predeone i geološke raznovrsnosti Evrope, i jedan od najvrednijih očuvanih (još uvek) prirodnih potencijala Srbije. Srce ekosistema Stare planine jeste upravo reka Visočica sa svojim pritokama. U tom kontekstu, bilo kakvo pregrađivanje i derivacija vode za potrebe MHE predstavljalo bi invazivan, direktan atak na biodiverzitet i uvod u postepenu degradaciju celokupnog ekosistema Stare planine\nPostavlja se pitanje ko ima interes da forsira proces gradnje MHE u Srbiji, ako se imaju u vidu navedene činjenice? Izgradnja MHE donosi korist jedino pojedincima i interesnim grupama (investitori i korisnici MHE, proizvođači i isporučioci opreme). Investitori su uglavnom privatne kompanije koje imaju jasan interes: od trenutka puštanja MHE u pogon, proizvedena električna energija se isporučuje Elektroprivredi Srbije, koja plaća povlašćenu cenu proizvođačima 10,6-13,93 evrocenti po kilovatčasu proizvedene energije, a sve to na kraju ide na teret građana jer se računi za potrošenu električnu energiju opterećuju sa 0,093 dinara po potrošenom kilovat času, u svakom domaćinstvu u Srbiji. Dakle, interesne grupe i pojedinci ostvaruju ogromnu materijalnu korist, nanoseći veliku ekološku štetu u zaštićenim prirodnim područjima, a sve to plaćaju siromašni građani Srbije, kroz račune za utrošenu električnu energiju. Ovde se ne može govoriti o nacionalnom interesu, naprotiv, koncept izgradnje MHE fundamentalno ugrožava očuvanje biodiverziteta i stabilnost fragilnih ekosistema brdsko-planinskih područja. Problemi koji su uočeni izgradnjom postojećih MHE zahtevaju urgentno preispitivanje procedura za izdavanje dozvola, kako za planirane tako i izgrađene objekte, uz imperativ zabrane dalje gradnje u zaštićenim područjima. Nastavak izgradnje MHE do planiranog broja (856) doveo bi do ozbiljnih ekosistemskih poremećaja, degradacije životne sredine i bio bi indikator nesposobnosti sistema, ali i šire društvene zajednice, da sagledaju autodestruktivnost ove forme ponašanja u javnom životu. To bi, pored ostalog, značilo i uskraćivanje osnovnog ljudskog prava svakom građaninu Republike Srbije, da koristi tokom svog života i sačuva za buduća pokoljenja, jedinstvene prirodne vrednosti Srbije.\nBeograd dekan Šumarskog fakulteta mhe mišljenje\nOdrživost gazdovanja: Primenom mera i radnji do poboljšanja stanja


Foto: Barriozona / youtube\nGrupa ekonomskih savetnika nemačke vlade, takozvanih "Pet mudraca", odbacili su danas međunarodne kritike na račun velikog suficita tekućih plaćanja Nemačke, nazivajući istovremeno protekcionistički stav predsednika SAD Donalda Trampa pretnjom po svet i globalnu ekonomiju.\n- Suficit tekućih plaćanja Nemačke jeste visok, ali to ne ukazuje na makroekonomsku neravnotežu - istakao je predsedavajući tom grupom Kristof Šmit, a prenosi agencija Rojters.\nKako je dodao, vlada u Berlinu bi trebalo da učini Nemačku atraktivnijom investicionom destinacijom za privatni sektor, što bi pomoglo smanjenju suficita tekućih plaćanja.\n- Protekcionističke mere koje zahteva Tramp predstavljaju pretnju po međunarodni sistem trgovine, rizik po globalnu ekonomiju i pretnju za svet - istakli su ekonomski savetnici nemačke vlade.\nMonetarna politika Evropske centralne banke je, kako su ocenili, "isuviše ekspanzivna" u svetlu razvoja ekonomske situacije u evrozoni.\n- ECB bi trebalo da što je pre moguće počne sa gašenjem programa otkupa obveznica - istakli su oni.\nPodsetimo, Donald Tramp je nekoliko sati nakon završenog sastanka sa Angelom Merkel u Vašingtonu iskoristio priliku da na Tviteru napadne Nemačku, napisavši kako ta zemlja "duguje ogroman novac Americi".\nJunker zabrinut: Preti nam trgovinski rat\nPredsednik Evropske komisije Žan Klod Junker upozorio je u razgovoru za nemački nedeljnik "Bild" da bi trgovinski rat između Sjedinjenih Država i Europe bio štetan za obe strane.\nUpitan bi li Evropa mogla da izdrži trgovinski rat sa SAD, Junker je odgovorio kako "trgovinski rat ne bi bio ni u evropskom, ni u američkom interesu".\nNaglasio je kako je potrebno ozbiljno shvatiti protekcionističke komentare Donalda Trampa i biti pripremljen, te da "ništa nije isključeno".\nTRAMP DOBIO SAVET Ona vreba grešku alfa-mužjaka: Ne potcenjuj Merkelovu kao PUTIN I OBAMA\nTRAMP UGOSTIO MERKELOVU Predsednik SAD srdačno dočekao kancelarku, ali odbio da se rukuje s njom pred sastanak\nAmerički ministar finansija Steve Mnačin je u četvrtak rekao kako Trampova administracija nema želju da ulazi u trgovinske ratove, ali da određene ekonomske odnose treba ponovo analizirati i učiniti ih pravednijim.\nJunker je istakao kako je zadovoljan što će se u utorak sastati s japanskim premijerom Šinzoom Abeom jer "kasnije ove godine žele da zaključe sporazum o slobodnoj trgovini između Evropske unije i Japana".\nTramp je Japan optužio da iskorišćava slabi jen da bi svom izvozu dao nepravednu trgovinsku prednost. Trampov glavni trgovinski savjetnik Piter Navaro je u sličnoj izjavi optužio Nemačku da koristi "preterano potcenjen" evro kao konkurentsku prednost.\n5 rizika po jaku globalnu ekonomiju u 2018.\n"ZBACITE ME S VLASTI, NE DAM OSTAVKU" Brazilski predsednik optužen za PRIMANJE MITA


SBB proslavlja desetogodišnjicu uspešnog poslovanja u Srbiji\nSBB proslavlja desetogodišnjicu uspešnog poslovanja u Srbiji – Personal magazin\nKompanija SBB ove godine proslavlja desetogodišnjicu uspešnog poslovanja u Srbiji. Nastao integracijom kablovskih distributera tokom 2002. i 2003. godine, SBB je iz godine u godinu pokazivao da je pionir u…\nKompanija SBB ove godine proslavlja desetogodišnjicu uspešnog poslovanja u Srbiji. Nastao integracijom kablovskih distributera tokom 2002. i 2003. godine, SBB je iz godine u godinu pokazivao da je pionir u pružanju telekomunikacionih usluga. Od početnih 30 zaposlenih i oko 2.000 korisnika, danas kompanija zapošljava preko 900 ljudi i pruža najkvalitetniju televiziju i najbrži internet za 750.000 korisnika.\nSBB proslavlja desetogodišnjicu uspešnog poslovanja u Srbiji was last modified: May 10th, 2012 by Redakcija\nGreen Games – kreiranje video igara sa ekološkom porukom


Brana u Arilju spasila bi Zapad Srbije od nestašice vode\nRešenje za Zapadnu Srbiju moglo bi da bude u Arilju, dotle - čekati veće padavine\nUsled nestašice vode na vodosistemu Rzav, pet lokalnih samouprava u Zapadnoj Srbiji uvelo je vanrednu situaciju. 11.08.2021, Sputnik Srbija\nProblem sa vodosnabdevanjem bio bi rešen, čak i pri ekstremno visokim temperaturama, ukoliko bi se izgradila brana Svračkovo u Arilju."Brana Svračkovo je planirana za izgradnju još osamdesetih godina, upravo zbog ovakvih problema sa vodosnabdevanjem. Mi smo uložili u eksproprijaciju i u infrastrukturu u tom delu, ali za završetak tog projekta potrebno je još nekoliko godina. Ne možemo za par godina izgraditi ono što nije za pola veka", rekao je ministar građevinarstva, saobraćaja i infrastrukture Tomislav Momirović, prilikom obilaska radova na putu Pranjani-Takovo.Momirović je dodao da se u ovom trenutku treba biti strpljiv i sačekati veće padavine, kako bi vodozahvat Rzav dobio veće količine vode za snabdevanje pet lokalnih samouprava, preneo je Tanjug.Pročitajte još:\n© Tanjug / Jaroslav Pap Suša u Vojvodini\nUsled nestašice vode na vodosistemu Rzav, pet lokalnih samouprava u Zapadnoj Srbiji uvelo je vanrednu situaciju.\nProblem sa vodosnabdevanjem bio bi rešen, čak i pri ekstremno visokim temperaturama, ukoliko bi se izgradila brana Svračkovo u Arilju.\n"Brana Svračkovo je planirana za izgradnju još osamdesetih godina, upravo zbog ovakvih problema sa vodosnabdevanjem. Mi smo uložili u eksproprijaciju i u infrastrukturu u tom delu, ali za završetak tog projekta potrebno je još nekoliko godina. Ne možemo za par godina izgraditi ono što nije za pola veka", rekao je ministar građevinarstva, saobraćaja i infrastrukture Tomislav Momirović, prilikom obilaska radova na putu Pranjani-Takovo.\nMomirović je dodao da se u ovom trenutku treba biti strpljiv i sačekati veće padavine, kako bi vodozahvat Rzav dobio veće količine vode za snabdevanje pet lokalnih samouprava, preneo je Tanjug.\nSrbija leži na vodi, a leti i dalje nestašice\n7 Avgust, 15:28\nVanredna situacija u Čačku i Gornjem Milanovcu\n11 Avgust, 11:30


Konkretni razgovori sa francuskim privrednicima | Banjaluka.net\nKonkretni razgovori sa francuskim privrednicima\nGradonačelnik Slobodan Gavranović razgovarao je danas sa delegacijom francuskih privrednika, koja u našem gradu boravi na poziv Privredne komore regije Banjaluka.\n– Dvije su teme o kojima smo razgovarali sa našim gostima, a to su mogućnosti gradnje hotelskog kapaciteta, uključujići i mogućnost revitalizacije artiljerijske kasarane na tvrđavi Kastel uz dodatni veći hotelski smještaj u užem dijelu grada i drugo pitanje je mogućnost finansiranja ili izgradnje kolektorskog sistema i fabrike za tretman otpadnih voda – kazao je gradonačelnik novinarima poslije sastanka u zgradi Gradske uprave.\nDodao je da su oba pitanja konkretna i da je danas dogovoreno da se u najkraćem roku posredstvom naše Privredne komore francuskim privrednicima dostave potrebni podaci sa procedurama i dinamikom za mogući angažman na pomenutim pitanjima.\n– Očekujemo da početkom jula jedna grupa tehničkih stručnjaka iz njihovih kompanija dođu u Banjaluku i obave neposredan uvid u dokumentaciju i naša tehnička rješenja za izgradnju kolektorskog sistema i fabrike za prečišćavanje otpadnih voda kako bismo precizirali mogućnosti njihovog angažmana. Za investiranje imaju spremnih 50 miliona evra i to je za nas vrlo značajno – istakao je gradonačelnik.\nPrema njegovim riječima, potrebno je dogovoriti druge detalje i otvoriti procedure koje su propisane našim zakonima da bi se ove komapnije mogle angažovati na pomenutim pitanjima.\nPredstavnik Privredne komore francuske pokrajine Valdoaz i preduzeća „Integrale“, Kristof Mašar rekao je da je i ranije bio u posjeti Banjoj Luci sa više delegacija francuskih preduzetnika kako bi na licu mjesta vidjeli privredni potencijal u Republici Srpskoj i u Banjaluci. Kazao je da postoji interesovanje da ulažu na ovim prostorima.\n– U razgovoru sa gradonačelnikom Banjaluke željeli smo da saznamo nešto više o situaciji sa otpadnim vodama i mogućnosti gradnje hotela. Nadamo se da ćemo ojačati prijateljstvo sa Republikom Srpskom i prijateljima iz Banjaluke, te da ćemo uskoro moći i da potpišemo konkretan ugovor – zaključio je Mašar.


Rešenje na vidiku, Bobi će igrati za Srbiju! - Sportske.net\nRešenje na vidiku, Bobi će igrati za Srbiju!\nIzgleda da je problem rešen i da će selektor Aleksandar Đorđević moći da računa na Bobana Marjanovića u kvalifikacijama za odlazak na Olimpijske igre.\nTu informaciju potvrdio je prvi čovek Košarkaškog saveza Srbije Dragan Đilas, koji je u izjavi za ''Blic'' otkrio da je pronađen način da se obezbedi obavezno osiguranje za Marjanovića tokom kvalifikacionog turnira u Beogradu.\nPodsetimo, kvalifikacioni turnir počinje 4. jula, baš u vreme kada bi San Antonio mogao da ponudi novi ugovor našem reprezentativcu. Ta situacija bi mogla da dovede do svojevrsnog ''vakuuma'' po pitanju Marjanovićevog osiguranja u tom periodu, ali Đilas uverava da što se toga tiče, neće biti problema.\n''Pričali smo sa njegovim menadžerom za Evropu da se dođe do rešenja. Našli smo način da osiguramo Marjanovića, i on bi mogao da bude prvi igrač koji bi na takav način bio osiguran, a da igra za reprezentaciju.\nMislim da smo na dobrom putu i da postoje šanse da se sve to završi na pozitivan način. Selektor je pričao sa njim i on je spreman da igra'', objašnjava Đilas.\nOn je podsetio i da su čak petorica francuskih košarkaša u sličnoj situaciji, a da je samo Batum voljan da igra u kvalifikacijama.\nS tim u vezi, Đilas primećuje da je iz godine u godinu sve više problema u odnosima sa NBA ligom.\n''Oni Evropu tretiraju samo kao izvor igrača'', izjavio je Đilas.


Ponovo besplatan prevoz za starije od 65 godina - Sirmiuminfo\nPonovo besplatan prevoz za starije od 65 godina\nSremska Mitrovica – Grad Sremska Mitrovica obezbedio je i za ovu, 2021. godinu, besplatan prevoz za penzionere i za sva lica starija od 65 godina u gradskom i prigradskom prevozu putnika.\nPenzioneri ali i svi naši sugrađani stariji od 65 godina i ove godine će imati mogućnost da besplatno koriste gradski i prigradski prevoz. To im je obezbeđeno od strane Grada Sremska Mitrovica.\nDimitrije Vlajić, saobraćajni inspektor Gradske uprave za saobraćaj, komunalne i inspekcijske poslove pojasnio je kako zainteresovani sugrađani, koji ispunjavaju uslove, mogu da ostvare prava da se besplatno voze.\n„Penzioneri sa jednom fotografijom veličine za ličnu kartu i poslednjim čekom od penzije treba da odu kod prevoznika „Sirmijumbus” na autobuskoj stanici i dobiće pokaznu kartu za prevoz za celu 2021. godinu. To se odnosi i na lica starija od 65 godina, koja takođe treba da sa sobom ponesu ličnu kartu i jednu fotografiju formata kao za ličnu kartu i dobiće besplatnu kartu za gradski i prigradski prevoz”, rekao je inspektor Vlajić.\nPovlastice za besplatnan prevoz u gradskom i prigradskom saobraćaju, sugrađani stariji od 65 godina, mogu da dobiju na posebnom šalteru za ovu namenu na gradskoj autobuskoj stanici „Sirmijumbusa”. Potrebno je da dođu sa očitanom ili fotokopiranom ličnom kartom, fotografijom, a penizoneri i sa poslednjim čekom penzije.


Komentar: Nosioci razvoja bh. ekonomije | Faktor.ba\nKomentar: Nosioci razvoja bh. ekonomije\nObjavljeno: 04.11.16 u 15:33\nU Federaciji BiH trenutno radi 20.677 malih i srednjih preduzeća, a da bi ih bilo više, neophodne su temeljite ekonomske reforme\nPiše Kenan SILAJDŽIJA\nKada se površno posmatraju visokorazvijene zemlje svijeta, obično se smatra da su velike korporacije najzaslužnije za njihov razvoj i ekonomski uspjeh. Iako zvuči impoznantno da neka firma zapošljava po 100.000 ili 200.000 ljudi, a pogotovo 2,3 miliona, koliko zapošljava Walmart, ipak mala i srednja preduzeća su ta koja nose najveći dio razvoja zemlje, zapošljavanja ljudi i općeg društvenog progresa.\nVijest da je u Tuzlanskom kantonu u 2015. godini otvoreno novih 51 malih i srednjih preduzeća svakako ohrabruje, a da bi brojka bila i veća, to umnogome ovisi o ekonomskim reformama koje se provode. Na kraju 2015. godine u malim i srednjim preduzećima u TK radilo je oko 28.000 radnika. Mala preduzeća uglavnom se smatraju do 50 zaposlenih, a srednja od 50 do 250 radnika. Ovi subjeki uglavnom opstaju na saradnji i ugovorenim poslovima sa velikim igračima. Njihova prednost ogleda se u tome što brže mogu spoznati potrebe klijenata, kupaca ili tržišta, brže se prilagođavaju tržištu i novim turbulencijama u ekonomiji.\nU Federaciji BiH registrirano je 20.677 malih i srednjih preduzeća koja praktično imaju 98 posto udjela u ukupnom broju firmi. Rijetke su kompanije koje se mogu pobrojati kao velike, a među njima su Bingo Tuzla i Prevent BH.\nIako su i Bingo i Prevent BH počeli sa veoma malim brojem radnika, zbog širenja posla, ali i dobrom poslovnom politikom i stalnim ulaganjima u razvoj, došlo je do toga da Bingo danas zapošljava više od 5.000 radnika, a Prevent BH oko 7.000. Firme male i srednje veličine i u Evropskoj uniji čine 95 posto od ukupnog broja preduzeća i glavni su oslonac razvoja EU-a. Da li kao dobavljači ili samostalni proizvođači, ove firme uspijevaju pronaći posao i osigurati egzistenciju svojim radnicima.\nDržava i entiteti, u okviru sveobuhvatnih ekonomskih reformi, najveću pažnju trebale bi usmjeriti prema ovoj kategoriji preduzeća. Posebno su osjetljive male firme u početku nastajanja, kada su u startu opterećene sa visokim nametima, porezima i troškovima. Upravo ovdje država maksimalno otežava razvoj ovih firmi. Ako je opredjeljenje vlasti povećanje broja zaposlenih, male i srednje firme će ponijeti najveći teret takve obaveze, ali vlasti bi morale uklonuti mnoga opterećenja sa firmi, posebno u prvoj godini poslovanja. Tada će se i ekonomski razvoj zemlje još više ubrzati, a ljudi će manje odlaziti s ovih prostora.\nTagovi: Kenan Silajdžija komentar


Varadi: Kosovo se jeste bespravno otcepilo, ali trenutno nije deo Srbije – SLOBODNA VOJVODINA\nProfesor međunarodnog prava, akademik Tibor Varadi izjavio je danas da se „Kosovo jeste bespravno otcepilo, suprotno međunarodnom pravu, ali da isto tako ono trenutno nije deo Srbije, niti srpska administracija na Kosovu ima ovlašćenja“.\nPovodom izjave predsednika Srpske akademije nauka i umetnosti (SANU) da Kosovo nije „ni de fakto ni de jure deo Srbije“, Varadi je za teviziju N1 izjavio da je Kostić rekao da „Kosovo u ovom času faktički nije naše, i da bi trebalo krenuti od te činjenice i nešto učiniti“.\n„Živimo u doba kada su jako potrebni neprijatelji, jer mnogo je lakše dokazati da je neko na pravoj strani ako ima nekog neprijatelja. Na Kosovu postoje veoma krupni problemi, Srbi na Kosovu, njihova prava i kulturni identitet – bilo bi potrebno tu nešto učiniti, ali nije lako. Ali reći za nekog da je izdajica je vrlo lako, mnogo jednostavnije nego nešto učiniti za Srbe na Kosovu“, rekao je Varadi.\nOn je dodao da je u štampi pročitao „mnogo iskrivljenih objašnjenja o tomo šta je Kostić rekao“.\n„On je rekao da Kosovo u ovom času faktički nije naše, i da bi trebalo krenuti od te činjenice i nešto učiniti. Lično mislim da se Kosovo bespravno otcepilo, to je suprotno međunarodnom pravu, ali isto tako je teško sporiti da Kosovo trenutno nije deo Srbije, jer se srpsko zakonodavstvo ne širi na Kosovo, srpski sudovi nemaju ovlašćenja na Kosovu, srpska administracija nema ovlašćenja tamo“, rekao je Varadi.\nOn je naveo da su „nespojive retoričke figure“ koje neki zastupaju – „da je otcepljenje Kosova suprotno međunarodnom pravu, a da ćemo ga istovremeno sačuvati“.\n„Ne možemo sačuvati ono što je oteto“, kazao je akademik SANU Varadi.\nNa pitanje da li je moguće da Kostić, kako su na protestu u nedelju tražili neki građani, bude smenjen sa čela Akademije, Varadi je kazao da „ne veruje da tu postoji neka ozbiljna opasnost, a još manje razlog za Kostićevu smenu“.\nVaradi je rekao i da veruje u dijalog po pitanju Kosova, kao i da je „dijalog način da se napravi iskorak iz fraza“, ali da smatra da SANU „ne bi smeo da bude baš neposredno i direktno na poprištu politike“.\n„SANU treba da drži distancu od politike, i to je, mislim, moguće“, kazao je Varadi.\nRelated Topics:KosovoTibor Varadi


Austrijanci grade u Sanskom Mostu najveću solarnu elektranu u BiH – Vaš obnovljivi izvor informacija – Energis\nNa području Bosanskih Milanovaca, mjesta udaljenog dvadesetak kilomeatara od Sanskog Mosta, gradit će se najveća solarna elektrana u Bosni i Hercegovini, potvrdio je načelnik općine Mustafa Avdagić u intervjuu za Sansku hroniku. Prema njegovim riječima, realizaciju ovog projekta pokrenula je austrijska tvrtka MY-PV, koja je u pomenutom podgrmećkom selu kupila 70 duluma zemljišta. Kako je rekao Avdagić,\nNa području Bosanskih Milanovaca, mjesta udaljenog dvadesetak kilomeatara od Sanskog Mosta, gradit će se najveća solarna elektrana u Bosni i Hercegovini, potvrdio je načelnik općine Mustafa Avdagić u intervjuu za Sansku hroniku.\nPrema njegovim riječima, realizaciju ovog projekta pokrenula je austrijska tvrtka MY-PV, koja je u pomenutom podgrmećkom selu kupila 70 duluma zemljišta.\nKako je rekao Avdagić, Ministarstvo prostornog uređenja i okoliša Unsko-sanskog kantona investitoru je već izdalo urbanističku dozvolu, a očekuje se i građevinska dozvola.\n“Ovo je projekt koji je prihvatljiv za našu lokalnu zajednicu jer je riječ o iskorištavanju obnovljivih izvora energije. Investitoru ćemo pružiti svaku vrstu pomoći kako bi se projekt realizirao na najbolji mogući način”, naveo je Avdagić.\nOn je dodao kako postoji zainteresiranost i nekoliko investitora za izgradnju minihidroelektrana snage do jednog megavata, koje bi se gradile u kanjonu rijeke Blihe.\nAustrijska tvrtka MY-PV poznata je u BiH i kao partner u realizaciji projekta izgradnje solarne elektrane u Hodovu kod Stoca, inače vrijedne 20 miliona KM.\nOva kompanija iza sebe ima već 25 godina iskustva na instalaciji i prodaji solarnih fotonaponskih modula.


Rektor Cetinjske bogoslovije Gojko Perović izjavio je danas da je predsjednik Crne Gore Milo Đukanović neumoran u pravljenju i produbljivanju podjela.\n“Nije razumio građane države čiji je predsjednik, kao što ne razumije sopstvenu crnogorsku istoriju”, rekao je Perović za Srnu.\nOn je ocijenio da anticrkveni tonovi koji su se danas mogli čuti sa Kongresa Đukanovićevog DPS-a zbunjuju ljude, svađaju braću i nanose društvenu štetu.\nPerović je naveo da je Srpska pravoslavna crkva /SPC/, iako ima nacionalni predznak, crkva svih vjernika bez obzira na njihovu naciju.\n“Tako je i Crna Gora država svih njenih građana, bez obzira na njihov identitet”, rekao je Perović.\nOn je poručio da SPC ima jasan i nedvosmislen kontinuitet sa crkvom iz Kraljevine Crne Gore, koja je bila i svetosavska i vidovdanska i koja je čuvala jasnu orijentaciju ka obnovi jedinstva sa Pećkom patrijaršijom, koje se i desilo i koje su podržali svi njeni sveštenici, vladike i monasi.\nPerović je istakao da Crkvu ne zanimaju identitetske podjele, jer je ona otvorena za sve ljude dobre volje.\nPredsjednik DPS-a Milo Đukanović optužio je danas Srbiju da “ugrožava suverenitet svojih susjeda po istom receptu iz devedesetih”, a Srpsku pravoslavnu crkvu nazvao je “najopakijim instrumentom velikosrpskog nacionalizma”.\nmilo đukanovićotac gojsko petrovic


Istorija triatlona u CG - Triatlon.ME\nRazvoj triatlona u Crnoj Gori\nIako su triatlonci iz Crne Gore i ranije učestvovali na triatlon takmičenjima, a širom države osnovano i više triatlon klubova, za datum kad je triatlon počeo da se razvija u Crnoj Gori može se uzeti 10. mart 2012. godine kad je na inicijativu Tivćanina koji živi u Splitu Kristijana Sindika, pokretača i glavnog promotera triatlona u Crnoj Gori, osnovan TK Tivat.\nVeć nakon par mjeseci od osnivanja kluba, održano je prvo takmičenje u ovom sportu na teritoriji Crne Gore u disciplini sprint triatlon. 1. Bokeški triatlon je naziv tog takmičenja u Tivtu na kome je, tog 23. Juna, učestvovalo 66 takmičara i takmičarki iz Crne Gore, Hrvatske, Srbije, Slovenije, Slovačke, Velike Britanije i SAD u pojedinačnoj konkurenciji i 9 štafeta sa po 3 člana. Najbolji su bili Ognjen Stojanović iz Srbije u muškoj i Tea Miloš iz Hrvatske u ženskoj konkurenciji. Trku je završilo 12 takmičara iz Crne Gore, a titulu prvog šampiona države odnio je Miloš Nikčević iz Nikšića, ispred Luke Čupića iz Herceg Novog i svog sugrađanina Miloša Mikića. Takođe, i tri Crnogorke su završile sve tri discipline – najbolja je bila Daliborka Davidović iz Budve, a potom Nikolina Despotović iz Nikšića i Martina Lukšić iz Tivta.\nU toku ljeta održana su 2 kola Bokeške triatlon lige na Kalardovu kod Tivta gdje su učestvovali takmičari iz Crne Gore i Hrvatske. Glavni cilj ovih trka bio je održavanje što više takmičenja u zemlji u cilju daljeg razvoja i promovisanja ovog sporta.\n20. januara 2013. godine osnovan je Triatlon klub Herceg Novi koji je odmah počeo sa širenjem baze takmičara i pomaganjem TK Tivat u organizaciji triatlona.\n15. juna održan je II Bokeški triatlon na kome je učestvovao 51 takmičar i takmičarka iz Crne Gore, Hrvatske, Srbije, Slovenije, Rusije i Španije uz 8 štafeta sa po 3 člana. U muškoj konkurenciji najbolji je bio opet Ognjen Stojanović, dok je u ženskoj triumfovala Nevenka Ćuk iz Hrvatske. Kad su u pitanju domaći takmičari, trku je završilo 11 takmičara i jedna takmičarka – Martina Lukšić koja je time postala i državna šampionka za ovu godinu. Luka Čupić iz TK Herceg Novi je bio najbolji, a za njim su kroz cilj prošli Filip Krgović iz Podgorice i Dragan Jovanović iz Kotora.\nNakon Bokeškog triatlona, održana su još 4 kola Bokeške lige na Kalardovu - 7. i 21 jula, 8. avgusta i 15. septembra u zajedničkoj organizaciji TK Tivat i TK Herceg Novi. Na takmičenjima u ovoj godini učestvovao je 21 takmičar iz Crne Gore i jedna takmičarka.\n19. septembra je osnovan i TK Podgorica, čime je triatlon porodica dobila još jednog člana, a ujedno su ispunjeni uslovi za formaranje nacionalnog saveza u ovom sportu.\n2014. godina predstavlja prekretnicu u razvoju ovog sporta jer je tada postalo jasno da postoje organizacioni kapaciteti za organizaciju takmičenja širom države, kao i značajna baza takmičara pa je tokom ove godine na domaćim takmičenjima u pojedinačnoj konkurenciji triatlone završilo 56 takmičara i takmičarki, a bilo je onih koji su učestvovali u konkurenciji štafeta.\nZa početak sezone, TK Herceg Novi je 6. aprila organizovao svoju prvu trku u disciplini sprint duatlon u Crnoj Gori (5km trčanje, 20km biciklizam i 2,5km trčanje) na kome je učestvovalo 39 takmičara iz zemlje i regiona. Najbolja vremena ostvarili su Jakša Diklić i Ana Aljinović iz Hrvatske, dok su od domaćih takmičara najbolji bili Miloš Mikić u muškoj i Milena Mijanović u ženskoj konkurenciji.\nNedugo poslije toga, TK Podgorica je 31. maja organizovao svoje prvo takmičenje – Otvoreno prvenstvo Crne Gore u sprint triatlonu pod nazivom Prvi podgorički triatlon, Plavnica 2014. Takmičilo se 36 takmičara iz Crne Gore, Hrvatske, Srbije i Austrije u pojedinačnoj konkurenciji, uz 5 štafeta sa po 3 člana. Pobjednici trke bili su Jakša Diklić i Nevenka Ćuk iz Hrvatske, dok su šampioni Crne Gore za ovu godinu postali Luka Čupić iz TK Herceg Novi i Gorana Vujović iz TK Podgorica.\nTakmičenje sa najdužom tradicijom, III Bokeški triatlon održan je 21. juna u organizaciji TK Tivat na Kalardovu kod Tivta. Takmičari su se nadmetali u disciplinama koje su po prvi put održane u Crnoj Gori Olimpijski triatlon (1,5km plivanje, 40 km biciklizam i 10km trčanje) i supersprint (375m plivanje, 10 km biciklizam i 2,5 km trčanje). Najbolji u Olimpijskom triatlonu od ukupno 37 takmičara su bili Ognjen Stojanović iz Srbije, već tradicionalni pobjednik ovog takmičenja u muškoj i Ana Aljinović iz Hrvatske u ženskoj konurenciji, dok su na kraćoj distanci od 24 triatlonaca i triatlonki najbrži bili Luka i Dora Komić iz Hrvatske.\nKako je ovo bilo i državno prvenstvo Crne Gore u ovoj disciplini, šampioni za 2014. godinu su postali Luka Čupić iz TK Herceg Novi u muškoj i Daliborka Davidović iz D&D GYM Fitnes u ženskoj konkurenciji.\nNakon ova 3 takmičenja, 6. i 20 jula, 10.avgusta i 7. septembra održana su četiri kola Crnogorske triatlon lige na Kalardovu. Uz takmičare iz Crne Gore učešće su uzeli i takmičari iz Hrvatske, Slovačke i Srbije.\nPo završetku sezone, 29. novembra u hotelu Aria u Podgorici, održana je osnivačka skupština Triatlon Saveza Crne Gore kojoj su prisustvovali predstavnici tri kluba osnivača Tivat, Herceg Novi i Podgorica, kao i predstavnici TK Nikšić koji je osnovan 21. Septembra. Izabrano je rukovodstvo – Predsjednik, Upravni odbor i Generalni sekretar saveza.\n19 marta 2015 godine konačno je i zvanično počeo sa radom Triatlon savez Crne Gore. Savez se odmah uključio kao podrška u organizaciji sljedećih državnih prvenstava:\n29. mart: Otvoreno prvenstvo Crne Gore u Sprint duatlonu u Herceg Novom u organizaciji TK Herceg Novi\n13. jun: II Podgorički triatlon Plavnica 2015: Otvoreno prvenstvo Crne Gore u Olimpijskom triatlonu i sprint duatlon, u organizaciji TK Podgorica\n18. jul - Bokeški akvatlon, Otvoreno prvenstvo Crne Gore u akvatlonu, u organizaciji TK Tivat;\nAvgust: IV Bokeški triatlon, Otvoreno prvenstvo Crne Gore u sprint triatlonu u Perastu, zajednička organizacija klubova\nodržana su i 4 kola Crnogorske triatlon lige (disciplina sprint triatlon) na Kalardovu kod Tivta.\nUz to, Savez je održao redovnu godišnju skupštinu 6 septembra, a održano je i 5 sastanaka Upravnog odbora.